title: Gutedel

text: Gutedel on viinirypälelajike, jota kasvatetaan laajalti lähes kaikissa viinimaissa. Saksassa viiniä viljellään lounaisella Badenin alueella yhteensä noin 1 100 hehtaarin alueella. Sveitsissä viljelyalueet (yli 4 000 ha) ovat lähinnä Vaudin ja Valais'n kantoneissa.


title: Gutedel

text: Rypäleellä on satoja eri nimiä eri puolilla maailmaa . Sveitsissä ja Ranskassa Gutedelista käytetään yleisesti nimeä "Chasselas" ja Valais'n kantonissa nimi on "Fendant".


title: Canberran kansainvälinen lentoasema

text: Canberran kansainvälinen lentoasema on Canberrassa sijaitseva lentoasema, joka on Australian kahdeksanneksi vilkkain . Asemalta on vain kotimaan lentoja, mutta vuonna 2004 Air Pacific lensi kentältä Fidžille. Lentoaseman kautta kulki 3 061 859 matkustajaa vuonna 2009. Lentoyhtiöitä: Brindabella Airlines, Qantas, Virgin Blue.


title: Robert Sheehan

text: Robert Michael Sheehan (s. 7. tammikuuta 1988) on irlantilainen näyttelijä, joka tunnetaan parhaiten roolistaan Nathanina televisiosarjassa "Misfits".


title: Lantiokipsi

text:
Lantiokipsi (engl. "Hip spica" eli HS) on lantion murtumissa käytettävä lääketieteellinen kipsi. Lantiokipsejä on kolmenlaisia.
Normaali lantiokipsi ylettyy vähän lantion yläpuolelle ja se kipsataan kummankin tai vain toisen jalan polven yläpuolelle asti.


title: Lantiokipsi

text: Yleisempi malli on kuitenkin sellainen, jossa kipsataan kokonaan myös toinen jalka eli siinä on "pitkä kipsisaapas" ja lantiokipsi. Tällaisessa mallissa ei välttämättä kipsata toista jalkaa ollenkaan. Tämän mallin nimi on kokojalkalantiokipsi (engl. "Long leg cast hip spica" eli LLCHS). Siinä voidaan kuitenkin kipsata myös toinen jalka polven yläpuolelle asti.


title: Lantiokipsi

text: Kolmannessa mallissa kipsataan kummatkin jalat kokonaan sekä lantio. Jalkojen väliin laitetaan yleensä tanko, jotta jalat eivät pääse liikkumaan. Tässä mallissa liikkuminen on erittäin hankalaa jopa pyörätuolissa. Tämän kipsin nimi on alavartalokipsi tai tai tuplakokojalkalantiokipsi (engl. "Double long leg cast hip spica" eli DLLCHS). Yleisemmin käytetään kuitenkin nimeä tuplalantiokipsi (engl. "Double hip spica" eli DHS).


Lounais-Hämeen Kotiseutu- ja Museoyhdistys on vuonna 1923 perustettu kotiseutuyhdistys. Sen toiminta-alueena on Lounais-Häme, jonka alueeseen kuuluvat nykyiset Forssan ja Someron kaupungit sekä Humppilan, Jokioisten, Tammelan, Urjalan ja Ypäjän kunnat.


title: Lounais-Hämeen Kotiseutu- ja Museoyhdistys

text: Esityksen yhdistyksen perustamisesta teki vuonna 1923 silloinen maisteri, sittemmin professori Esko Aaltonen (1893–1966), joka toimi ensin yhdistyksen sihteerinä ja myöhemmin puheenjohtajana. Yhdistyksen kolme tärkeintä toimintasuuntaa olivat maakunnallisen museon aikaansaaminen, Lounais-Hämeen historian tutkiminen ja kotiseutuhengen vaaliminen.


text: Esineiden kerääminen seudullista museota varten lähti käyntiin suuren innostuksen myötä. Kahtena vuotena järjestettiin suuret talkoojuhlat, joihin toivottiin tuotavan tuliaisiksi vanhoja esineitä. Lisäksi palkattiin erityisiä asiamiehiä, jotka kiersivät kylästä kylään etsimässä ja tarvittaessa jopa ostamassa vanhaa tavaraa. Kokoelmia varten oli saatu käyttöön pieni luokkahuone Forssan yhteiskoulusta, joka täyttyi pian. Luokka jouduttiin luovuttamaan vuonna 1930 koulun käyttöön ja esineistö siirrettiin varastoihin ullakolle, kellariin ja jopa liiteriin. Arkistotavara saatiin turvaan Aleksanterin kansakoululle. Keväällä 1934 yhdistys vuokrasi Viksbergin kartanon entisen konttorirakennuksen, jonne rakennettiin museonäyttely. Kartanon tiloista jouduttiin luopumaan vuonna 1940, kun tilat tarvittiin karjalaisia evakoita varten. Esineet siirrettiin jälleen varastoon, tällä kertaa viideksi vuodeksi. Vuonna 1945 saatiin tilat museota varten entisestä Suojeluskunnan talosta eli nykyisestä Teatteritalosta. Osa suurempikokoisista tavaroista oli kuitenkin jätettävä edelleen Viksbergiin varastoon. Vuosikymmenten kuluessa tilanahtaus kävi entistä selvemmäksi ja 1978 tehtiin sopimus yhdistyksen ja Oy Finlayson Ab:n kanssa entisen kehräämöalueella sijaitsevan pumpulimakasiinin muuttamisesta museotarkoituksiin sopivaksi. Lounais-Hämeen museo avattiin yleisölle toukokuussa 1980. Vuoden 2010 alusta lähtien Forssan kaupunki vastaa museotoimesta ja yhdistys keskittyy kotiseutuhenkiseen toimintaan.


text: Julkaisutoiminnalla on ollut tärkeä sija Kotiseutuyhdistyksen toiminnassa. Ensimmäinen Lounais-Hämeen Kotiseutu- ja Museoyhdistyksen vuosikirja ilmestyi jo vuonna 1924 ja vuonna 2016 ilmestyi järjestyksessään jo 85. julkaisu. Vuosikirjan toimittajana oli yli neljän vuosikymmenen ajan professori Esko Aaltonen. Hänen jälkeensä toimituskuntaan ovat kuuluneet muiden muassa Matti Aaltonen, Aulis Oja, Esko Viljanen, Toivo Vuorela, Lauri Pohjakallio ja Ilppo Aaltonen. Yhdistyksen muuhun julkaisutoimintaan kuuluvat muun muassa Kotiseutukuvauksia Lounais-Hämeestä, Lounaishämäläisiä merkkimiehiä ja Lounaishämäläisiä sukuja. Vuodesta 1945 lähtien yhdistys on julkaissut myös Lounais-Hämeen Joulu -lehteä.


text: Kotiseutuhenkeä yhdistys on vaalinut monella tavalla. Näkyvintä toimintaa alkuvuosikymmeninä olivat erilaisten juhlien järjestäminen (maakuntajuhlat, juhannusjuhlat) sekä muistomerkkien pystyttäminen (Hakkapeliittapatsas, Raivaajapatsas Urjalassa, Edelfeltin kivi Kaukolanharjulla). Yhdistyksen edustajat osallistuivat myös useiden kansallispukujen ja pitäjänvaakunoiden suunnitteluun. Talkoohengen tulos on myös maamme ensimmäinen kotiseututalo Lounais-Hämeen Pirtti, joka valmistui vuonna 1947.


title: Einari Laaksovirta

text: Einari Kustaa Laaksovirta (vuoteen 1903 Dahlström, 17. lokakuuta 1885 Luhanka – marraskuu 1935 Moskova) oli suomalainen työväenliikettä tukenut juristi, joka toimi sisällissodan aikana punaisten hallinnossa ja asui lopun ikänsä emigranttina Neuvosto-Venäjällä.


title: Einari Laaksovirta

text: Laaksovirran vanhemmat olivat maanviljelijä Jakob Fredrik Dahlström (Laaksovirta) ja Ida Helenius. Hän pääsi ylioppilaaksi 1905 Jyväskylän lyseosta ja valmistui Helsingin yliopistosta filosofian kandidaatiksi 1907 ja molempain oikeuksien kandidaatiksi 1912. Hän työskenteli SDP:tä lähellä olleessa työväen lakiasiaintoimistossa ja päätyi puolustusasianajajaksi poliittisiin oikeudenkäynteihin. Vuonna 1917 hän oli K. J. Ståhlbergin johtaman perustuslakikomitean sihteerinä. Sisällissodan alettua Laaksovirta kutsuttiin Suomen kansanvaltuuskunnan alaiseen hallintoon Suomen Pankin johtokuntaan sekä lainvalmistelukuntaan. Hän sai erikoistehtäväksi auttaa lankoaan Otto Wille Kuusista Suomen uuden valtiosääntöehdotuksen laatimisessa. Molemmat joutuivat huhtikuussa 1918 pakenemaan Venäjälle.


title: Einari Laaksovirta

text: Laaksovirta ei osallistunut merkittävästi Suomen Kommunistisen Puolueen toimintaan, mutta sai ilmeisesti Neuvostohallitukselta salaisia ulkomaankommenuksia. Hänellä oli sittemmin sekalaisia ja vaihtuvia tutkijanvirkoja Petroskoissa, Vladivostokissa ja Moskovassa. Laaksovirta pidätettiin yhdessä muun niin sanotun Mannerin ryhmän kanssa heinäkuussa 1935 osana käynnistyviä Stalinin vainoja. Koska hän oli tutkimuksiaan varten tilannut Suomesta oikeistolaista kirjallisuutta sekä pitänyt yhteyttä Suomeen jääneeseen vaimoonsa, häntä syytettiin Etsivän keskuspoliisin ilmiantajaksi, joka olisi kavaltanut Suomen kommenukselle lähetetyn Toivo Antikaisen. Laaksovirta tuomittiin kuolemaan ja teloitettiin marraskuussa 1935.


title: Einari Laaksovirta

text: Einari Laaksovirta oli naimisissa vuodesta 1909 laulunopettaja Signe Devedelacsin kanssa.


title: Einari Laaksovirta

text: Nimellä "N. Tähti":


title: John Carter

text: John Carter on Andrew Stantonin ohjaama yhdysvaltalainen seikkailuelokuva, joka perustuu Edgar Rice Burroughsin Mars-kirjasarjan ensimmäiseen teokseen vuodelta 1912. Elokuva sai ensi-iltansa 9. maaliskuuta 2012. Sen pääosissa esiintyvät Taylor Kitsch ja Lynn Collins. Elokuvan nimenä oli tuotantovaiheessa "John Carter of Mars", mutta se vaihdettiin lyhyempään muotoon ennen julkaisua.


title: John Carter

text: Stanton oli aiemmin ohjannut Pixarille useita menestyneitä animaatioelokuvia, kuten "Nemoa etsimässä" (2003) ja ja "Wall-E" (2008), mutta "John Carter" oli hänen ensimmäinen näytelmäelokuvansa.


title: John Carter

text: "John Carter" oli merkittävä taloudellinen floppi. Sen budjetti oli 250 miljoonaa dollaria, minkä lisäksi Disneyn on arvioitu käyttäneen markkinointiin noin 100 miljoonaa dollaria. Elokuvan maailmanlaajuinen tuotto oli kuitenkin vain runsaat 284 miljoonaa dollaria.


title: John Carter

text: Elokuvaa alettiin kuvata Shepperton Studion tiloissa Lontoossa tammikuussa 2010 ja kuvaukset päättyivät Utahissa heinäkuussa 2010. Elokuvan budjetti oli 250 miljoonaa dollaria, minkä lisäksi Disney käytti sen markkinointiin arviolta noin 100 miljoonaa dollaria.


title: John Carter

text: Elokuva muutettiin 3D:ksi jälkituotannossa.


title: John Carter

text: Elokuva sai ilmestymisensä jälkeen kriitikoilta paljon kritiikkiä. BBC:n kriitikko Mark Kermode kutsui 2,5 tuntia kestäneen elokuvan juonta ”tylsäksi, tylsäksi ja tylsäksi kahdeksi ja puoleksi tunniksi”. Myös "The Guardianin" kriitikko Peter Bradshaw kritisoi elokuvan tylsää juonta ja antoi sille vain yhden tähden viidestä. Rotten Tomatoes -sivustolla elokuva on saanut 51 prosentin arvosanan ”tuore”.


title: John Carter

text: Taloudellisesti elokuva oli valtava floppi. Se tuotti maailmanlaajuisesti vain runsaat 284 miljoonaa dollaria, joista noin puolet menee elokuvateattereille. Tuoreeltaan Disneyn arvioitiin jäävän elokuvasta tappiolle 80–210 miljoonaa dollaria. Huhtikuussa Disneyn elokuvapäällikkö Rich Ross ilmoitti eroavansa virastaan elokuvan heikon menestyksen takia.


title: Valkovillakas

text: Valkovillakas ("Leucoma salicis") on puhtaanvalkoinen yöperhoslaji. Se on tunnettu aikaisemmin nimellä raitakehrääjä.


title: Valkovillakas

text: Valkovillakas on sekä siiviltään että ruumiiltaan täysin valkoinen perhonen. Siivet ovat silkinhohtoiset, eikä niissä ole koskaan minkäänlaista kuviointia. Ainoastaan jalat ovat mustavalkoiset ja tuntosarvet mustat. Naaraalla takaruumiin musta pinta voi siintää valkoisen karvoituksen läpi antaen takaruumiista harmaan vaikutelman. Koiraan tuntosarvet ovat kookkaat ja kaksoiskampamaiset. Siipiväli koiraalla on 34–38 mm ja naaraalla 44–55 mm. Villakkaille tyypilliseen tapaan lepäävä perhonen pitää etujalkojaan ojennettuna eteenpäin.


title: Valkovillakas

text: Toukka on karvainen, pohjaväriltään musta ja sen pinnassa on punaruskeita nystyjä. Selkäpuolella on valkoisista laikuista muodostuva juova. Täysikasvuinen toukka on 35–46 mm pitkä.


title: Valkovillakas

text: Valkovillakkaan levinneisyys ulottuu Pohjois-Afrikasta ja Etelä-Euroopasta Keski-Aasiaan ja Japaniin asti. Lisäksi se on päätynyt vieraslajina Pohjois-Amerikkaan. Suomessa valkovillakasta tavataan koko maassa pohjoisinta Lappia myöten, mutta etelässä se on huomattavasti yleisempi. Perhonen lentää kesäkuusta elokuuhun.


title: Valkovillakas

text: Valkovillakas on hyvin monenlaisilla, yleensä kuivilla ja vaihtelevasti avoimilla paikoilla elävä perhonen. Populaatiokoko vaihtelee vuosittain hyvin paljon ja joinakin vuosina yksilöitä voi vaeltaa etelästä massoittain kun toisina laji vaikuttaa puuttuvan lähes kokonaan. Aikuiset perhoset lentävät yöllä ja tulevat valolle, joskin naaraat koiraita harvemmin. Päivisin perhonen lepää usein kasvin lehden alapinnalla. Häirittynä perhonen ei pakene vaan erittää kirkkaankeltaista nestettä. Laji on immuuni vetysyanidin myrkyllisyydelle, vaikka sen ei tiedetä itse tuottavan syanidia.


title: Valkovillakas

text: Naaras munii 200–400 munaa, jotka se asettaa kasvillisuuden joukkoon 50–100 munan ryhminä. Muniessaan naaras erittää munien päälle nestettä, joka muodostaa kuivuessaan kovan, valkoisen suojakuoren. Yhden munarykelmän tuotettuaan naaras jää usein tunneiksi lepäämään sen viereen. Nuoret toukat viihtyvät ryhmissä ja vetäytyvät talvilevolle aikaisin, joskus jo elokuun alussa. Toukka talvehtii ja elää keväällä erakkona. Laji koteloituu toukokuun lopulla löyhään kotelokoppaan puun kuoren koloon tai latvustossa lehtien väliin.


title: Valkovillakas

text: Toukka syö yleisimmin raitaa ("Salix caprea") mutta myös muita pajuja ("Salix") sekä poppeleita ("Populus").


title: Lounais-Hämeen luonnonsuojeluyhdistys

text: Lounais-Hämeen luonnonsuojeluyhdistys on vuonna 1951 perustettu paikallinen luonnonsuojeluyhdistys. Se toimii Lounais-Hämeen alueella, johon kuuluvat Forssa, Humppila, Jokioinen, Somero, Tammela, Urjala ja Ypäjä. Jäseniä yhdistyksellä on noin 1300.


title: Lounais-Hämeen luonnonsuojeluyhdistys

text: Yhdistys on Tieteellisten seurain valtuuskunnan jäsen ja sen toiminta keskittyy luonnonsuojeluun, tutkimukseen ja valistukseen. Yhdistys ylläpitää Forssan luontomuseota (aiemmin "Forssan luonnonhistoriallinen museo") ja julkaisee vuosittain Lounais-Hämeen Luonto -lehteä.


title: Lounais-Hämeen luonnonsuojeluyhdistys

text: Yhdistyksen syntyvaiheen keskeinen vaikuttaja ja sen ensimmäinen ja toistaiseksi pitkäaikaisin puheenjohtaja oli lääketieteen ja kirurgian tohtori Torild Brander (1904–1992).


title: Kotiseutu

text: Kotiseutu voi tarkoittaa seuraavia:


title: Dish Network

text: Dish Network Corporation on Yhdysvaltain kolmanneksi suurin maksullisten TV-kanavien välittäjä käyttäen mm. tietoliikennesatelliitteja välityksessä 14 miljoonalle asiakkaalle. Yhtiössä on 24 500 työntekijää. Yhtiö on jatkoa EchoStarille, jonka perusti Charlie Ergen vuonna 1980. Dish on perustettu vuonna 1990. Yhtiö omistaa tai vuokraa 14 satelliittia. Sen liikevaihto on 11,6 miljarida dollaria (2008)


title: Dish Network

text: Vuoden 2008 lopulla yhtiön toiminta laajeni Meksikoon. Vuoden 2011 alkupuolella yhtiö osti konkurssiin menneen Blockbuster-videoketjun.


title: Pottok

text: Pottok eli pottoka () on vaarantunut puolivilli ponirotu, joka on kotoisin Baskimaan Pyreneiltä Ranskan ja Espanjan rajan alueella. Sitä pidetään ikivanhana rotuna ja erityisen hyvin ankaraan vuoristoympäristöönsä sopeutuneena.


title: Pottok

text: Pottok oli aiemmin yleinen rotu, mutta on nyt vaarantunut elinympäristönsä tuhoutumisen, koneellistumisen ja ristisiitoksen vuoksi. Rodun säilymiseksi on kuitenkin järjestetty toimintaa. Baskikansa pitää pottokia ikonisena.


title: Pottok

text: "Pottoka" on baskinkielinen nimi tälle hevosrodulle sekä vuorien etelä- että pohjoispuolella. Ylänavarren murteessa "potto" ja "pottoka" tarkoittavat orivarsoja ja nuoria hevosia ylipäätään, kun taas lapurdin ja alanavarren murteissa "pottoka" tarkoittaa ponia. Lopulta nimi yhdistyy "pottolo"-sanaan, joka tarkoittaa "tukevaa, pyöreää".


title: Pottok

text: Ranskankielisissä lähteissä kirjoitusmuoto pottok on vallitseva. Englanninkielisissä lähteissä tavataan sekä pottok- että pottoka-muotoa, joskin termiä "baskiponi" ("Basque Pony") esiintyy myös silloin tällöin.


title: Pottok

text: Pottok-ponin alkuperästä on useita mielipiteitä. Tieteellisen yhteisön mukaan se on asunut seudulla vähintään tuhansien vuosien ajan. Rodulla esiintyy geneettisen eristyneisyyden merkkejä ja se on perimältään lähinnä asturconinhevosta, losinonhevosta, galitsianponia ja landaisinhevosta. Kokeet ovat paljastaneet huomattavia geneettisiä eroavaisuuksia Etelä- ja Pohjois-Baskimaan populaatioiden välillä, ja jotkut pitävätkin niitä erillisinä rotuina.


title: Pottok

text:
Joidenkin mukaan pottokin juuret ovat alueen luolamaalauksissa esiintyvissä hevosissa, ja esittävät sen polveutuvan madeleinen kulttuurin hevosista ajalta 14 000-7000 eaa. Toiset tahot puolestaan liittävät rodun alkuperän hevosten muuttovirtaan alueelle pronssikaudella. Kumpaakaan teorioista ei kuitenkaan ole vielä vahvistettu.
Baskimaan yliopiston perinnöllisyystieteiden, biologisen antropologian ja eläinfysiologian laitosten perinnöllisyystieteelliset tutkimukset Baskimaan neljän kotoperäisen hevosrodun tietyistä geenimarkkereista ovat selvittäneet rotujen suhdetta muihin hevosrotuihin. Mikrosatelliittikokeiden perusteella neljästä baskirodusta pottok ja baskienvuoristohevonen poikkeavat perimältään muista hevosroduista eniten. Burguetenhevonen ja jaca navarra (joita kasvatetaan nykyään lähinnä lihantuotantoon) eivät poikkea muista roduista niinkään. Tämä pottokin ja baskienvuoristohevosen ero vaikuttaisi liittyvän siihen, että oriit astuvat enemmän muiden alueiden tammoja näissä puolivilleissä laumoissa. Erään tunnetun snipin tutkimus paljasti, että tällainen ulkopuolinen vaihtelu on hyvin harvinaista puhdasrotuisissa pottok-poneissa. Mitokondrio-DNA-testit paljastivat, että pottok-poneihin sekoittuu lähinnä baskienvuoristohevosta, eikä juurikaan muita rotuja. Vaikkakin joitain muissa Euroopan hevosroduissa esiintyviä markkereita havaittiinkin, pottok kuitenkin poikkeaa perimältään selvästi muista Euroopan roduista. Pottokilla havaittiin myös esiintyvän yhtä markkeria, jota oli aiemmin tavattu vain tietyistä brittiläisistä roduista.


title: Pottok

text: Rodun perinteinen elinalue ulottuu lännessä Biskajan maakunnan Enkarterrin alueeseen ja idässä Saint-Jean-le-Vieux'n alueelle. Vuonna 1970 suoritetussa laskennassa Pyreneitten pohjoispuolelta laskettiin noin 3000 puhdasrotuista pottokia ja eteläpuolelta noin 2000, mikä oli huomattavasti vähemmän kuin aiemmissa laskennoissa historian aikana. Eläinmäärän lasku liittyi yleiseen hevosten käytön ja kasvatuksen vähenemiseen. Kilpailu elintilasta lampaitten kanssa ja viime aikoina kaupallinen metsänkaato uhkaavat myös pottokin luontaista elinympäristöä.


title: Pottok

text: Rodun elinalueen perinteinen keskusta on Labourdin ja Navarren vuorilla noin 1500 metrin tasosta ylöspäin, missä maaperä on köyhää ja hapanta kalkkikivimuodostumin.


title: Pottok

text:
Pottok on keskimäärin 115-147 cm korkea ja painaa 300-350 kg. Pää on kookas ja kulmikas pienin korvin. Kaula on lyhyt, selkä pitkä, jalat lyhyet mutta sirot, kaviot pienet ja kestävät.
Talviturkki, baskiksi "borra", on yksi rodun tunnuspiirteistä ja voi kasvaa jopa 10 cm pitkäksi nuorilla yksilöillä. Tyypillinen väritys on ruunikko ilman kuviointia, mutta nykyisin myös mustanruunikkoja ja mustia yksilöitä esiintyy laumoissa. Ensimmäiset lehmänkirjavat pottokit tavattiin Biskajassa 1850-luvulla, ja väritys on sittemmin levinnyt Navarren ja Labourdin tienoille. Rodun vuori- ja laaksolaumojen välillä on joitakin huomattavia eroja: vuoriponit ovat esimerkiksi yleensä pienempiä.


title: Pottok

text: Biskajan hallinto teetti vuosina 1996-1997 tutkimuksen noin 250 puolivillistä ja kesynä kasvatetusta Biskajan alueen pottok-ponista. Laskennassa paljastui, että suuri osa Bisjakan puolivilleistä pottokeist elävät provinssin luoteiskolkassa Enkarterrissa. Nämä puolivillit laumat kootaan kahdesti vuodessa: maaliskuussa ennen varsomisia ja lokakuussa sen jälkeen kun tammat ovat vieroittaneet varsansa. Lasketuista Biskajan pottokeista olivat:


title: Pottok

text: Puolivillit pottok-ponit tapaavat olla arkoja ja elävät pienissä aluekohtaisissa 10-30 tamman laumoissa. Ne osaavat ennakoida säätilan muutoksia ja suuntaavat kohti laaksoja ennen kehnoa säätä, ja takaisin rinteille korkeapaineen lähestyessä. Syksyllä laumat hajoavat 5-10 yksilön pienryhmiin, jotka yhdistyvät laumaksi taas keväällä.


title: Pottok

text: Varsat varttuvat nopeasti. Tammavarsat ovat sukukypsiä kaksivuotiaina, tulevat tiineiksi yleensä kolmevuotiaina, ja saavat ensimmäisen varsansa nelivuotiaina. Oriit saavuttavat aikuisuuden nelivuotiaina. Kuten muillakin hevosroduilla, varsat syntyvät keväällä tai alkukesällä yhdentoista kuukauden tiineyden jälkeen. Emät vieroittavat varsansa kuuden-seitsemän kuukauden iässä.


title: Pottok

text: Puhdasrotuisten pottokien määrä on laskenut merkittävästi elintilan pienenemisen ja risteytyksien myötä. 1900-luvulla kirjavia pottok-poneja kasvatettiin erityisesti sirkuskäyttöön. Tukevampia poneja maatalouden tarpeisiin saatiin risteyttämällä rotua raskaiden työhevosten kanssa. Risteytysten tuloksena oli usein myös laaja kirjo värityksiä.


title: Pottok

text: Rotua on ratsastuskerhojen ohjeita noudattaen risteytetty myös iberialaisten rotujen, arabianhevosen ja walesinponin kanssa. Näiden risteytysten seurauksena Pyreneitten pohjoispuolella lienee jäljellä enää noin 150 puhdasrotuista pottok-tammaa.


title: Pottok

text: Pottokille perustettiin vuonna 1970 kaksi kantakirjaa Pohjois-Baskimaassa. B-kantakirjaan hyväksytään hevoset, joiden suvusta vähintään 50 % on pottokia; puhdasverisille tarkoitettuun A-kantakirjaan hyväksyttään eläimet, jotka vastaavat rotumääritelmää:


title: Pottok

text: Etelä-Baskimaassa vaatimukset ovat:


title: Pottok

text: IKT Nekazal Ikerketa eta Teknologian (Maataloustutkimus ja -teknologia) kokoaman baskirotuja käsittelevän teoksen mukaan vuonna 1997 Baskimaassa oli 986 pottokia: Álavan alueella 40, Biskajan alueella 849 ja Gipuzkoan alueella 97.


title: Pottok

text: Sveitsin vuonna 2000 perustettu pottok-kantakirja on toistaiseksi ainoa rodun alkuperämaa Ranskan kantakirjan tunnustama ulkomainen kantakirja. Sveitsiläistä kantakirjaa pitää "Swiss Pottok Society" -yhdistys, joka on ollut Sveitsin poni- ja pienhevosyhdistyksen (SVPK) jäsen vuodesta 2004 lähtien.


title: Suomen CP-liitto

text: Suomen CP-liitto ry on CP-, MMC- ja hydrokefaliavammaisten  lasten, nuorten ja aikuisten sekä heidän omaistensa valtakunnallinen vammais- ja erityisliikuntajärjestö.


title: Suomen CP-liitto

text:
Liitto toimii valtakunnallisena järjestönä CP-, MMC-ja hydrokefaliavammaisten tai muiden lapsuudestaan neurologisista syistä liikuntavammaisten henkilöiden ja heidän omaistensa yhdenvertaisten mahdollisuuksien kehittämiseksi yhteiskunnassa.
CP-liiton perustavoite on vammaispolitiikassa yleisesti hyväksytty periaate: tasa-arvo ja täysi osallistuminen yhteiskunnassa.


title: Suomen CP-liitto

text: CP-liitto järjestää mm. sopeutumisvalmennuskursseja, nuoriso- ja liikuntatoimintaa sekä lomajaksoja. Kurssien kohderyhmiä ovat perheet, nuoret ja aikuiset. Kursseja toteutetaan muun muassa liiton omistamassa Moijalan kurssikeskuksessa Hattulassa..


title: Suomen CP-liitto

text: Liiton jäsenlehti CP-lehti ilmestyy viisi kertaa vuodessa.


title: Suomen CP-liitto

text: Suomen CP-liitto on ottanut kantaa moniin vammaisia koskeviin asioihin. Esimerkiksi lokakuussa 2011 julkaistussa kannanotossa puututaan vammaisten syrjintään adoptointi- ja hedelmöityshoitoprosessissa. Toiminnanjohtaja Tomi Kaasisen mukaan syrjintätapauksia on tiedossa useita. Keväällä 2014 liitto antoi kannanoton hankintalain uudistuksesta. Liiton mukaan vammaisten arjen palvelut on jätettävä kilpailutuksen ulkopuolelle.


title: Suomen CP-liitto

text: Sosiaali- ja terveysjärjestöjen avustuskeskus tukee Suomen CP-liiton toimintaa.


title: Suomen CP-liitto

text: Suomen CP-liitto ry on 20 paikallisyhdistyksen kattojärjestö. Jokainen CP-liiton paikallisyhdistys on itsenäinen ja rekisteröity yhdistysrekisterilain mukaiseksi oikeuskelpoiseksi aatteliseksi yhdistykseksi. Jäsenyhdistykset toimivat alueellisesti ja tarjoavat tukea ja toimintaa lähellä jäseniään.


title: Naya Rivera

text: Naya Marie Rivera (s. 12. tammikuuta 1987 Valencia, Kalifornia, Yhdysvallat) on yhdysvaltalainen näyttelijä ja laulaja-tanssija. Hänen läpimurtoroolinsa oli Santana Lopez televisiosarjassa "Glee" (2009–2015).


title: Naya Rivera

text: Naya Rivera syntyi Valenciassa, Kaliforniassa Yolanda ja George Riveralle. Hänen nuorempi veljensä Mychal Rivera on NFL:n jalkapalloilija. Rivera on puoliksi puertoricolainen. Hänellä on myös saksalaisia ja afroamerikkalaisia sukujuuria.


title: Naya Rivera

text: Naya esiintyi Kmartin mainoksessa jo vauvaikäisenä. Hän sai ensimmäisen roolinsa neljävuotiaana televisiosarjasta "The Royal Family", ja oli roolistaan Young Artist -ehdokkaana. Sen jälkeen hänellä oli sivuosia mm. televisiosarjoissa "Bel-Airin prinssi", "Baywatch" ja "Smart Guy".


title: Naya Rivera

text: Rivera esiintyi useissa "Bernie Mac Show"'n jaksoissa vuosina 2002–2006. Hänellä oli vieraileva rooli rikossarjassa "" vuonna 2008. Koe-esiintymisten ja roolien välillä Rivera työskenteli puhelinmyyjänä ja lastenhoitajana sekä Abercrombie & Fitchin liikkeessä.


title: Naya Rivera

text: Vuonna 2009 Rivera sai cheerleader Santana Lopezin roolin televisiosarjasta "Glee", jota tehtiin kuusi tuotantokautta. Sarjan toisella tuotantokaudella Riveran roolihenkilöstä tehtiin yksi sarjan päähenkilöistä. Rivera haki rooliin voidakseen ”laulaa, tanssia ja näytellä, kaikkia samassa sarjassa”, ja koska oli Ryan Murphyn, yhden "Gleen" luojista, aikaisemman tv-sarjan "Muodon vuoksi" fani. Rivera sai useita palkintoehdokkuuksia roolisuorituksestaan, ja voitti muun muassa kaksi ALMA-palkintoa.


title: Naya Rivera

text: Rivera sai levytyssopimuksen Columbia Recordsilta vuonna 2011. Hänen debyyttisinglensä ”Sorry” julkaistiin iTunesissa syyskuussa 2013.


title: Naya Rivera

text: Vuonna 2015 Riveralla oli sivurooli televisiosarjan "Devious Maids" kolmannella kaudella. Hän julkaisi syyskuussa 2016 muistelmakirjansa "Sorry Not Sorry: Dreams, Mistakes and Growing Up".


title: Naya Rivera

text: Rivera on asunut Los Angelesin alueella lähes koko elämänsä. Hän harrastaa laulamista ja on aktiivinen hyväntekeväisyystyössä. Riveran "Gleen" roolihenkilön tyttöystävää Brittanya esittävä Heather Morris on Riveran paras ystävä myös tosielämässä.


title: Naya Rivera

text: Rivera meni kihloihin rap-artisti Big Seanin kanssa lokakuussa 2013. Heidän suhteensa päättyi 2014. Samana vuonna Rivera avioitui näyttelijä Ryan Dorseyn kanssa. Helmikuussa 2015 Rivera ilmoitti odottavansa heidän ensimmäistä lastaan. Pariskunnan poika Josey Hollis Dorsey syntyi 17. syyskuuta 2015. Rivera ja Dorsey erosivat vuonna 2018.


title: HaXe

text: Haxe on useassa ympäristössä toimiva ohjelmointikieli, jonka kääntäjä voi tuottaa useita yleisessä käytössä olevia ohjelmointikieliä. Sen mahdollisia kohteita ovat mm. seuraavat:


title: HaXe

text:
Haxen kehitys alkoi "22.10.2005". Versio 1.0 julkaistiin "17.4.2006" ja versio 2.0 julkaistiin "28.7.2008".
Viimeisin versio 3.4.0-rc.1 on julkaistu "30.11.2016".


title: HaXe

text: Haxe-kielisiä ohjelmia voi kääntää useissa eri virtuaalikoneissa suoritettaviksi kieliksi, sekä natiivikoodiksi käännettäviksi kieliksi kuten C++. Versio 3.3.0 tukee seuraavia käännöskohteita:


title: HaXe

text: Suosituimpia ja helppokäyttöisimpiä ohjelmointiympäristöjä ovat:


title: HaXe

text: Haxe muistuttaa Actionscript- ja Javascript-kieliä, mutta sisältää muitankin ominaisuuksia. Se on olio-ohjelmointikieli, jossa on poikkeuksia. Sen tyyppimalla on vahva tyypitys, joka kuitenkin mahdollistaa dynaamisten tyyppien käytön. Kielessä on hyvä tuki geneerisyydelle, reflektiolle ja funktionaaliselle ohjelmoinille.


title: HaXe

text: Enumeroidut tyypit ovat merkittävässä asemassa haxe-kielessä. Niillä voi olla parametrejä ja ne voivat olla rekursiivisia, joten ne muistuttavat esim. Haskell- ja ML-kielten algebrallisia tietotyyppejä.


title: Pyöreän pöydän ritarit (vuoden 1974 elokuva)

text: Pyöreän pöydän ritarit ("Lancelot du Lac") on Robert Bressonin ohjaama ranskalainen vuoden 1974 elokuva. Se perustuu taruun kuningas Arthurista ja pyöreän pöydän ritareista. Se käsittelee Graalin maljan etsintää sekä Lancelotin ja Guineveren rakkaustarinaa.


text: "Pyöreän pöydän ritareiden" piti olla Bressonin seuraava elokuva 1950-luvulla "Papin päiväkirjan" jälkeen, mutta sen tuotantoa siirrettiin useaan kertaan taloudellisten syiden takia. Tuottajat eivät olleet valmiita antamaan Bressonin tapaisen epäkaupallisen ohjaajan tehdä elokuvaa aiheesta, joka näytti paperilla toiminnan täyteiseltä. Lopulta vuonna 1974 Bresson sai mahdollisuutensa tuottaa projekti, josta hän oli unelmoinut jo pitkään. Hänen tuekseen tulivat valtion omistama viestintäyhtiö ORTF, näyttelijä-ohjaaja Jean Yanne ja tuottaja Jean-Pierre Rassam.


text: Aihe oli Bressonille tärkeä ja jossain vaiheessa hän täysin periaatteidensa vastaisesta harkitsi päärooleihin jopa Hollywood-näyttelijöitä. Bresson kävi 1950-luvulla kirjeenvaihtoa yhdysvaltalaisen tuottaja George Cukorin kanssa ja pyysi tätä tiedustelemaan Burt Lancasteria ja Natalie Woodia pääosiin. Wood osoittikin kiinnostusta, mutta Lancaster ilmoitti, ettei pysty osallistumaan projektiin aikataulukiireiden vuoksi. Lancaster oli lupautunut jo John Frankenheimerin elokuvaan "Juna". Libération-lehden tietojen mukaan Bresson olisi harkinnut Lancelotin rooliin myös Richard Burtonia seurattuaan "Kuuma ranta" -elokuvan kuvauksia Pariisissa. Lopulta vuoden 1974 tuotanto tehtiin kuitenkin Bressonille tuttuun tapaan. Elokuvan pääosissa olivat amatöörinäyttelijät Luc Simon Lancelotina, Laura Duke Condominas Guineverena ja Humbert Balsan Arthurina.


text: Elokuva kuvattiin lähellä Noirmoutier'tä Vendéen departementissa. Se sai ensi-iltansa Cannesin elokuvajuhlilla toukokuussa 1974 ja Pariisissa 26. syyskuuta.


title: Anton Golotsutskov

text: Anton Sergejevitš Golotsutskov (, s. 28. heinäkuuta 1985 Seversk, Venäjän SFNT, Neuvostoliitto) on venäläinen telinevoimistelija, olympiamitalisti ja Euroopan mestari. Hänen vahvimmat telineensä ovat hyppy ja permanto.


title: Anton Golotsutskov

text: Golotsutskov voitti Pekingin kesäolympialaisissa 2008 pronssia permannolta ja hypystä. Pekingissä ja Ateenan kesäolympialaisissa 2004 hän oli mukana joukkuekilpailussa, jossa Venäjä sijoittui molemmilla kerroilla kuudenneksi. Ateenassa Golotsutskov oli hypyn karsinnassa kolmas, muttei kilpaillut loppukilpailussa. MM-kilpailuista Golotsutskov on voittanut kolme mitalia ja EM-kilpailuista seitsemän mitalia, joista viisi kultaista.


title: Daniel Purvis

text: Daniel Purvis (s. 13. marraskuuta 1990 Liverpool) on brittiläinen telinevoimistelija.


title: Daniel Purvis

text: Purvis voitti permannon MM-pronssia Rotterdamista 2010. Saman vuoden EM-kilpailuista hän saavutti permannon pronssimitalin ja hopeaa joukkuekilpailusta. Berliinin EM-kilpailuista 2011 hän voitti kuusiottelun pronssia. Vuonna 2012 hän saavutti joukkuekilpailussa Euroopan-mestaruuden Montpellier’ssa ja olympiapronssia Lontoossa.


title: Daniel Purvis

text: Purvis saavutti Sofian EM-kilpailuissa 2014 hopeaa joukkuekilpailussa ja pronssia permannolla. Saman vuoden Glasgow’n Kansainyhteisön kisoissa hän sai kultaa rekillä ja pronssia renkailla. Vuonna 2015 hän saavutti Montpellier’n EM-kilpailuissa pronssia kuusiottelussa ja Glasgow’n MM-kilpailuissa hopeaa joukkuekilpailussa.


title: Eino Jalmari Leino

text: Eino Jalmari Leino (20. marraskuuta 1896 Pälkäne − 15. helmikuuta 1968 Tampere) oli suomalainen kunnallismies.


title: Eino Jalmari Leino

text: Eino Leinon vanhemmat olivat ajuri Juho Edvard Leino ja Olga Uotila ja puoliso vuodesta 1932 Elli Mäkelä. Leino tuli ylioppilaaksi 1916 Tampereen klassillisesta lyseosta, suoritti oikeustutkinnon 1921 ja sai varatuomarin arvon 1925. Hän toimi asianajajana 1921–1925, Forssan kauppalan johtajana 1925–1935 ja Mikkelin kaupunginjohtajana 1935–1938. Oulun kaupunginjohtaja Leino oli 1938−1961. Leino muun muassa osallistui kaupungin edustajana neuvotteluihin, joissa Ouluun päätettiin sijoittaa Viskoosa Oy:n keinokuitutehdas 1940-luvun lopulla ja Typpi Oy:n lannoitetehdas 1950-luvun alussa. Viskoosan suunnitelmat lopulta raukesivat, mutta Typpi Oy aloitti tuotannon Oulussa vuonna 1952.


title: Eino Jalmari Leino

text: Leino sai kaupunginjohtajan arvonimen 1962. Leinolla oli lukuisia luottamustehtäviä, kuten Oulun korkeakouluseuran varapuheenjohtajuus 1957–1964 ja seuran asettaman yliopistotoimikunnan jäsenyys 1954–1964. Hän toimi myös esimerkiksi Oulun yliopistollisen keskussairaalan rakennustoimikunnan puheenjohtajana 1961–1964 ja Domus Botnican säätiön hallituksen puheenjohtajana 1958–1964.


title: ICarly

text: iCarly on yhdysvaltalaisen Nickelodeon-kaapelikanavan nuorten tilannekomediasarja. Televisiosarjan ensi-ilta oli 8. syyskuuta 2007. Sarja päättyi 23. marraskuuta 2012. Sarjaa tehtiin kaikkiaan kuusi tuotantokautta.


title: ICarly

text: Sarja kertoo Carly Shay -nimisestä tytöstä (Miranda Cosgrove), joka tekee omaa internet-show'ta nimeltä "iCarly" ystäviensä Samin (Jennette McCurdy) ja Freddien (Nathan Kress) kanssa. Tyttöjen temppuvideo päätyy vahingossa Spals wacw -nettisivustolle ja suursuosiosta rohkaistuneena Carly pestaa Samin juontokaveriksi ja toisen ystävänsä Freddien tekniseksi tuottajaksi. Niin he saavat iCarlyn viikoittaiseksi show'ksi.


title: Versus (EP)

text: Versus on R&B-artisti Usherin 24. elokuuta 2010 julkaistu EP. Se sijoittui Yhdysvaltain Billboard 200 -listan neljännelle sijalle ja sitä myytiin ilmestymisviikollaan noin 46 000 kappaletta.


title: Versus (EP)

text: Kaikki EP:n kappaleet löytyvät Usherin edellisen "Raymond v. Raymond" -albumin Deluxe Editionilta. EP:n kansainvälinen versio julkaistiin 1. lokakuuta 2010. Kansainvälinen versio julkaistiin itse asiassa albumina eikä EP:nä sen bonuskappaleiden määrästä johtuen. Kansainvälisen version kaikki bonuskappaleet ovat juuri Usherin edelliseltä albumilta. Lisäksi kansainvälinen versio sisältää Usherin ja Enrique Iglesiasin dueton "Dirty Dancer".


title: Versus (EP)

text: EP:n ensimmäinen single "DJ Got Us Fallin' in Love" julkaistiin 24. kesäkuuta 2010. Singlellä vierailee Pitbull. Tyyliltään "DJ Got Us Fallin' in Love" on dancepopia ja se suunniteltiinkin valtavirtayleisölle. Siinä se onnistuikin varsin hyvin: "DJ Got Us Fallin' in Love" sijoittui kymmenen parhaan kappaleen joukkoon muun muassa Australian, Ranskan, Japanin, Itävallan, Sveitsin ja Uuden-Seelannin listoilla. Suomen virallisella listallakin single sijoittui sijalle 8. EP:n toinen single "Hot Tottie" julkaistiin 9. elokuuta 2010. Toisin kuin edellinen single, "Hot Tottie" suunnattiin urbaanille yleisölle ja sillä vierailee Jay-Z.


title: Iwan Rheon

text: Iwan Rheon (s. 13. toukokuuta 1985) on walesilainen teatteri- ja televisionäyttelijä. Hänet tunnetaan parhaiten televisiorooleistaan Simonina draamasarjassa "Misfits", Ramsay Boltonina fantasiasarjassa "Game of Thrones" ja Maximusina Marvel-televisiosarjassa "Inhumans".


title: Mikel Balenziaga

text: Mikel Balenziaga Oruesagasti (s. 29. helmikuuta 1988 Zumarraga, Guipúzcoa, Espanja) on espanjalainen jalkapalloilija, pelipaikaltaan vasen laitapuolustaja. Hän edustaa Espanjan korkeimmalla sarjatasolla Primera Divisiónissa pelaavaa Athleticia.


title: Mikel Balenziaga

text: Balenziaga on sansebastiánilaisen Real Sociedadin kasvatti, mutta hän pelasi seurassa korkeimmillaan vain sen B-joukkueessa Espanjan kolmanneksi korkeimmalla sarjatasolla Segunda División B:ssä. Elokuussa 2008 Balenziaga siirtyi miljoonan euron kaupassa toiseen baskisuurseuraan, bilbaolaiseen Athleticiin, jossa hän nousi suoraan Joaquín Caparrósin valmentamaan edustusjoukkueeseen. Hän debytoi Primera Divisiónissa 14. syyskuuta 2008 ottelussa Málagaa vastaan ja pelasi esikoiskaudellaan yhteensä 24 liigaottelussa. Sittemmin hän jäi kuitenkin seurassa Jon Aurtenetxen, Koikilin ja niin ikään Real Sociedadista saapuneen Xabi Castillon varjoon. Kauden 2009–2010 Balenziaga vietti lainalla Segunda Divisiónin Numanciassa.


title: Mikel Balenziaga

text: Balenziaga on pelannut myös Espanjan nuorisomaajoukkueissa.


title: Irina-Camelia Begu

text: Irina-Camelia Begu (s. 26. elokuuta 1990 Bukarest) on romanialainen tennispelaaja. Parhaimmillaan hän on ollut kaksinpelissä WTA-listan sijalla 22 elokuussa 2016 ja nelinpelissä samalla sijalla lokakuussa 2018. Hän on voittanut urallaan neljä WTA-turnausta kaksinpelissä ja kahdeksan nelinpelissä.


title: Irina-Camelia Begu

text: Vuonna 2006 Begu voitti Euroopan mestaruuden alle 16-vuotiaiden sarjassa. Vuonna 2011 hän aloitti kauden maailmanlistan sijalla 234. Huhtikuussa hän menestyi hyvin Andalucía Tennis Experience -turnauksessa Marbellassa selviytyessään loppuotteluun. Ennen tätä turnausta hän ei ollut voittanut yhtään WTA-tason ottelua pääkaaviossa. Begu, joka pääsi turnauksen pääsarjaan karsintojen kautta, voitti välierässä toiseksi sijoitetun Svetlana Kuznetsovan 3–6, 7–6(3), 6–4. Loppuottelussa hän hävisi ykköseksi sijoitetulle Viktoryja Azarenkalle suoraan kahdessa erässä. Toisen finaalipaikkansa Begu saavutti Budapestin turnauksessa, jossa hän hävisi loppuottelussa Roberta Vincille.


title: Irina-Camelia Begu

text: Grand Slam -turnauksissa Begu on päässyt kaksinpelissä parhaimmillaan neljännelle kierrokselle Australian avoimissa 2015 sekä Ranskan avoimissa 2016. Australian avoimissa 2018 hän ylsi nelinpelissä välieriin.


title: Tasa-arvo ja hyvinvointi

text: Tasa-arvo ja hyvinvointi ("The Spirit Level") on tutkijoiden Richard Wilkinson ja Kate Pickett kirja tuloeroista. Kirja julkaistiin joulukuussa 2009 ja HS-kirjat julkaisi sen suomeksi keväällä 2011.


title: Tasa-arvo ja hyvinvointi

text:
Teos tarkastelee vaurauden, tulonjaon ja hyvinvoinnin suhteita länsimaissa ja Yhdysvaltojen osavaltioissa.
Tutkijoiden pääväittämä on, että yhteiskunnan ongelmat kytkeytyvät yhteiskunnan epätasa-arvoisuuteen, eivät niinkään sen vaurauteen.


title: Tasa-arvo ja hyvinvointi

text: Tasa-arvo ja hyvinvointi -teoksessa esitetään kuvio toisensa jälkeen karkeita yhteyksiä tuloeroja kuvaavan suhdeluvun ja erilaisten terveys- ja hyvinvointi-indikaattoreiden välillä. Lopputulos on aina sama: mitä pienemmät tuloerot, sitä vähemmän pahoinvointia tai enemmän hyvinvointia.


title: Tasa-arvo ja hyvinvointi

text: Syyskuuhun 2012 mennessä kirjan alkukielistä painosta on myyty 150 000 kappaletta ja se on käännetty 23 kielelle.


title: Tasa-arvo ja hyvinvointi

text: Teos sai heti ilmestyttyään sekä populaaria että tieteellistä kritiikkiä. Kritiikki kohdistui lähinnä Wilkinsonin ja Pickettin valitsemiin maihin, mittareihin ja tilastollisiin menetelmiin. Wilkinson ja Pickett vastasivat kritiikkiin lehdistössä ja verkkosivuilla, ja teoksen uusintapanoksiin lisättiin ylimääräinen luku, jossa kritiikkiä käsitellään.


title: Tasa-arvo ja hyvinvointi

text: Vuoden 2010 parlamenttivaaleja ennen 430 kansanedustajaehdokasta allekirjoitti Wilkinsonin ja Pickettin perustaman Equality Trustin tasa-arvovakuutuksen. Allekirjoittajat lupasivat edistää aktiivisesti politiikkaa, jolla rikkaiden ja köyhien välistä kuilua kavennetaan. 75 allekirjoittajaa valittiin Britannian parlamenttiin, joukossa kolmen suurimman puolueen edustajia ja kaksi ministeriä.


title: Tasa-arvo ja hyvinvointi

text: Christopher Hird ja Katherine Round tekevät parhaillaan dokumenttielokuvaa Tasa-arvo ja hyvinvointi -teoksesta


title: Doggumentary

text: Doggumentary on rap-artisti Snoop Doggin yhdestoista studioalbumi. Albumi kulki aluksi työnimillä Doggumentary Music ja Doggystyle 2: Tha Doggumentary. Albumia myytiin sen julkaisuviikolla 50 000 kappaletta ja se sijoittui 8. sijalle Yhdysvaltain Billboard 200 -listalla.


title: Doggumentary

text: 5. marraskuuta 2010 julkaistiin singlenä kappale "New Year's Eve". Kappaleella vierailee Marty James ja sen tuotannosta vastaa Scoop DeVille. Lisäksi internetissä levisivät kappaleet "Rollin' in My Malibu" ja "Oh Boy". Mikään näistä kappaleista ei kuitenkaan lopulta päätynyt levylle. Levyllä piti myös vierailla rap-artistit Lil Jon ja Swizz Beatz, mutta hekään eivät päätyneet lopulta mukaan.


title: Doggumentary

text: Albumin ensimmäinen single "Wet" (sensuroituna versiona "Sweat") julkaistiin 17. joulukuuta 2010. Singlen tuotti kalifornialainen tuottajaduo The Cataracs. "Wet" sijoittui ilmestyttyään Yhdysvaltain Billboard Hot 100 -listan sijalle 40. Kappaleesta julkaistiin myös ranskalaisen house-DJ:n David Guettan tekemä remixversio. Se sijoittui eri maiden listoilla paremmin: Belgiassa sijoituksena oli ensimmäinen, Britannian UK Dance -listalla toinen ja Suomen virallisella listalla kolmas sija. Albumin toinen single "Boom" julkaistiin 8. maaliskuuta 2011. Singlellä vierailee R&B-laulaja T-Pain ja sen tuotannosta vastaa Scott Storch. Single ei menestynyt kovin hyvin: sijoituksena oli Billboard Hot 100 -listan 76. sija.


title: Mohammed Monwar Hossain

text: Mohammed Monwar Hossain (s. 30. elokuuta 1979) on bangladeshilainen jalkapalloilija, pelipaikaltaan keskikenttäpelaaja. Hän edustaa seuratasolla dhakalaista Sheikh Russellia, jota ennen hän on pelannut muun muassa I-Leaguessa pelannutta, sittemmin lakkautettua Mahindra Unitedia. Hossain on pelannut Bangladeshin maajoukkueessa 17 ottelua, muttei ole tehnyt niissä yhtään maalia.


title: Jesper Huor

text: Jesper Huor (s. 3. toukokuuta 1975 Itä-Berliini, DDR) on ruotsalainen toimittaja ja kirjailija. Hän on kirjoittanut teoksen "Sista resan till Phnom Penh" (2006), jossa hän kertoo matkastaan etsimään isäänsä. Teoksessa "I väntan på talibanerna" (2010) hän kertoo Afganistanin tapahtumien taustoista.


title: Jesper Huor

text: Huor on tehnyt radiodokumentin "Bibliotekarien", joka käsittelee Anders Buriuksen Kuninkaallisessa kirjastossa tekemiä kirjavarkauksia. Dokumentti oli ehdokkaana Ikarosprisetin saajaksi ja palkittiin Stora Radioprisetilla 2009. Seuraavana vuonna hän teki huomiota saaneen ohjelman "Gåtan Göran Lindberg".


title: Jesper Huor

text: Jesper Huor on ollut tuottamassa dokumenttia "WikiRebels", joka on Ruotsin televion ohjelma WikiLeaksista.


title: Lough Erne

text: Lough Erne () on kaksoisjärvi Pohjois-Irlannissa Fermanaghin kreivikunnassa. Järvi kattaa kolmanneksen koko kreivikunnan pinta-alasta.


title: Lough Erne

text: Alempi Erne ("Lower Lough Erne") on avoin, noin kahdeksan kilometriä pitkä kaareutuva järvi. Järvessä on kaksi merkittävää saarta: Boa ja Devenish. Ylempi Erne ("Upper Lough Erne") on saarinen ja mutkainen järvi Ernejoen jatkeena. Järvien välisellä kannaksella sijaitsee Enniskillen pikkukaupunki.


title: Devenish

text: Devenish () on saari alemmassa Lough Erne –järvessä Pohjois-Irlannin Fermanaghin kreivikunnassa. Saarelle pääsee lautalla Troryn kylästä, viiden kilometrin päästä Enniskillenistä. Saari on yksi tärkeimmistä luostaripaikoista Pohjois-Irlannissa. Sen perusti Pyhä Molaise ("Saint Molaise") 500-luvulla. Huomattava osa rakennuksista on rakennettu 1100-luvulla. Myös pyöreät tornit, joihin asukkaat pakenivat turvaan viikinkien hyökkäyksiä.


title: Boa (saari)

text: Boa () on saari alemmassa Lough Erne -järvessä Pohjois-Irlannin Fermanaghin kreivikunnassa. Saari on kuuluisa kelttien tekemistä arvoituksellisista pakanallisista patsaista. Patsailla on Januskasvot. Keltit uskoivat että pää oli sielun ja elinvoiman keskus. Patsaat ovat inspiroineet Seamus Heaneyn runon "January God".


title: Enniskillen

text: Enniskillen () on pikkukaupunki Pohjois-Irlannin Fermanaghin kreivikunnassa. Kaupunki sijaitsee ylemmän ja alemman Lough Erne -kaksoisjärven välisellä kannaksella.


title: Enniskillen

text: Kaupungissa sijaitsee Enniskillen linna ("Enniskillen Castle"), joka on rakennettu 1400-luvulla. Linnassa on Inniskillenin muskettisoturien museo ("Royal Inniskilling Fusiliers"). Wellingtonin herttuan mukaan tällä rykmentillä oli keskeinen osa Waterloon taistelussa.


title: Enniskillen

text: Kaupungissa oleva "Portora Royal School" on perustettu vuonna 1608. Sen perusti Jaakko I, ja sen kuuluisimpia oppilaita ovat kirjailijat Oscar Wilde ja Samuel Beckett.


title: Kanon Wakeshima

text: Kanon Wakeshima (分島 花音, s. 28. kesäkuuta 1988) on japanilainen laulaja ja sellisti.


title: Kanon Wakeshima

text: Wakeshiman ensimmäinen single ”Still Doll” julkaistiin 28. toukokuuta 2008. Kappale soi "Vampire Knight" -animesarjan loppumusiikkina. Wakeshiman toinen single ”Suna no Oshiro” (suom. hiekkalinna) julkaistiin 12. marraskuuta 2008, ja sitä käytettiin sarjan toisen kauden, "Vampire Knight Guiltyn", loppumusiikkina. Wakeshiman debyyttialbumi ”Shinshoku Dolce” ilmestyi tammikuussa 2009.


title: Kanon Wakeshima

text: Kanon Wakeshima perusti yhtyeen Kanon x Kanon yhdessä An Cafen basistin Shinya ”Kanon” Sanon kanssa vuonna 2010. Heidän musiikkinsa yhdistelee klassisen- ja pop-musiikin tyylejä.


title: Kanon Wakeshima

text: Kanon Wakeshima aloitti sellon soittamisen kolmen vuoden ikäisenä musikaalisten vanhempiensa kannustamana. Kouluikäisenä Wakeshima opiskeli sellon soittamista ja esiintyi erilaisissa klassisissa kokoonpanoissa. Myöhemmin hän alkoi myös säveltää omia kappaleita, joita hän esitti laulaen ja selloa soittaen.


title: Kanon Wakeshima

text: Wakeshima osallistui Sony Music Entertainmentin koe-esiintymiseen ja sai levytyssopimuksen Sonyn levy-yhtiöön DefStar Recodsiin. Visual kei -tähtenäkin tunnettu Mana ihastui Wakeshiman lahjakkuuteen ja ryhtyi tämän ensimmäisen singlen ”Still Dollin” tuottajaksi.


title: Kanon Wakeshima

text: Wakeshimalla on käytössään eri sello eri tilanteissa – yksi on konsertteja, yksi musiikkivideoita ja yksi nauhoittamista varten. Wakeshima on myös nimennyt sellonsa. Live-esiintymisissä hän käyttää useimmiten valkoista ”Mikazuki-san” (suom. puolikuu) nimistä selloa. Punainen ”Nanachie-san” (suom. viisaus) puolestaan esiintyy pääasiassa naisen musiikkivideoilla, kun taas ruskea ”Yaeharu-san” (suom. monikerroksinen syksy) toimii pääasiassa harjoitus- ja nauhoitusinstrumenttina. ”Yaeharu-san” on Wakeshimalle erityisen tärkeä, sillä se on ollut hänellä aina ala-asteesta asti.


Jalkapallon nuorten maailmanmestaruuskilpailut 1979 olivat järjestyksessään toiset järjestetyt alle 20-vuotiaiden MM-kilpailut. Kilpailut järjestettiin Japanissa 26. elokuuta – 7. syyskuuta 1979. Mestaruuden voitti Argentiina ennen Neuvostoliittoa ja Uruguayta. Kilpailujen paras pelaaja oli argentiinalainen Diego Maradona, ja paras maalintekijä argentiinalainen Ramón Díaz 8 maalilla.


title: Baby (Justin Bieberin kappale)

text: ”Baby” on kanadalaisen poplaulajan Justin Bieberin kappale, joka julkaistiin ensimmäisenä singlenä hänen esikoisalbumiltaan "My World 2.0". Bieber on kirjoittanut kappaleen yhdessä Christopher "Tricky" Stewartin, The-Dreamin, Christina Milianin ja Ludacrisin kanssa. Se oli saatavilla digitaalisena latauksena 18. tammikuuta 2010 ja se sai radiosoittoa heti julkaisunsa jälkeen. Kappale on tyylilajiltaan R&B, johon on sekoitettu dancepopin ja hip hopin elementtejä, mutta se on saanut vaikutteita myös doo-wopista.


title: Baby (Justin Bieberin kappale)

text: Kappale on saanut myönteisiä arvioita kriitikoilta, jotka ovat kehuneet muun muassa sen sanoitusta. Siitä on tullut Bieberin suurin hitti tähän mennessä, ja se saavutti ensimmäisen sijan Ranskassa sekä sijoittui kymmenen parhaan joukkoon Britanniassa, Kanadassa, Yhdysvalloissa, Australiassa, Norjassa, Japanissa, Irlannissa, Unkarissa, Belgiassa, Slovakiassa ja Uudessa-Seelannissa.


title: Baby (Justin Bieberin kappale)

text: Kappaleen musiikkivideon tapahtumat sijoittuvat keilahalliin ja video sisältää useita cameoita: videolla esiintyvät muun muassa Drake ja Lil Twist. Heinäkuusta 2010 lähtien se oli videopalvelu YouTuben suosituin video, kunnes Psyn Gangnam Style ohitti sen marraskuussa 2012. ”Baby”-videolla on yli miljardi katselukertaa.


title: Baby (Justin Bieberin kappale)

text: Kappale syntyi Bieberin sekä Tricky Stewartin ja The-Dreamin yhteistyönä, joiden kanssa Bieber oli työstänyt myös ensimmäistä singleään ”One Time”. Lisäksi kappaletta työstivät The-Dreamin tuolloinen vaimo, laulaja Christina Milian sekä Ludacris.


title: Ténéma N’Diaye

text: Ténéma N’Diaye (s. 13. helmikuuta 1981 Bamako, Mali) on malilainen jalkapalloilija. Hyökkääjänä pelaava N’Diaye edustaa Ranskan Ligue 2:ssa Metziä.


title: Ténéma N’Diaye

text: N’Diaye edusti Malin alle 20-vuotiaiden maajoukkuetta vuonna 1999 ja saavutti nuorten MM-kisoissa pronssia.


title: Ténéma N’Diaye

text: Sittemmin N’Diaye on edustanut Malin A-maajoukkuetta vuodesta 2001 lähtien. Hänet valittiin ensimmäisiin arvokisoihinsa vuoden 2004 kesäolympialaisiin. Toiset arvokisansa hän pelasi 2010 Afrikan-kisoissa.


title: Merkityt versiot -kokeilu/Testisivu 2

text:
Tämä on testisivu nro 2 Merkittyjen versioiden tekniikan testaamista varten.
Kissu eli kesykissu tai kotikissu ("Felis flagged revisions", joskus "Felis flagrevs") on metsäkissun eli villikissun ("Felis silvestris") alalaji ja kissueläimiin kuuluva kesy nisäkäs. Isoimpia kissuja ovat kuusivarpaiset norjalaiset metsäkissut.


title: Merkityt versiot -kokeilu/Testisivu 2

text: Kissupopulaatioita kesyyntyi ehkä jo heti maatalouteen siirtymisen jälkeen. Kissu ei ole pelkästään kotilemmikki, vaan maalla ja etenkin maatiloilla kissuista on paljon hyötyä hiirien, rottien ja muiden tuholaisten pyydystäjinä. Kissut leikkivät mielellään, varsinkin nuorina, mutta harjoittelevat aikuisinakin leikkimällä saalistusta. Kissu on siisti eläin: se oppii helposti tekemään tarpeensa hiekkalaatikolle ja pitää itsensä puhtaana nuolemalla turkkinsa. Tyytyväisen kissun sanotaan kehräävän eli hyrisevän. Kissut voivat kehrätä myös hermostuneina, loukkaantuneina tai esimerkiksi tappelun jälkeen alistumisen ja hyväntahtoisuuden merkiksi. Kissu voi oppia erilaisia temppuja kuten koirakin, esimerkiksi istumaan tai seisomaan takatassuillaan. Joskus tosin kissu saattaa hyvin tietää mitä siltä odotetaan, mutta valitsee itse toisin.


title: Merkityt versiot -kokeilu/Testisivu 2

text: Kissut elävät tavallisesti –-vuotiaiksi, mutta hyvin hoidettuna ja asianmukaisesti ruokittuna yli 20 vuoden ikä ei ole poikkeuksellinen. Vanhimmaksi elänyt kissu oli kuollessaan 38-vuotias ja 3 päivän ikäinen. Tällä hetkellä vanhimman kotikissun uskotaan olevan -vuotias.


title: Merkityt versiot -kokeilu/Testisivu 2

text: Leikatut kissut, etenkin urokset, elävät kauemmin kuin leikkaamattomat, jos ne ulkoilevat. Kaikki ulkoilevat kissut steriloidaan tai kastroidaan, jos halutaan välttää ei-toivottujen pentueiden syntyä.


title: Merkityt versiot -kokeilu/Testisivu 2

text: Kissulle voi allergisoitua, mikä johtuu sekä kissun syljestä, hilseestä, virtsasta ja ulosteesta, mutta vastoin yleistä harhaluuloa ei kissunkarvoista. Lisäksi kissunhiekkaan lisätty hajuste saattaa aiheuttaa allergiaoireita. Kissu-allergisten määrä on läntisen Euroopan maissa yleensä yhtä suuri tai vähän suurempi kuin koira-allergisten määrä.


title: Merkityt versiot -kokeilu/Testisivu 2

text: Kissun väri on sama kuin ihmisen väri. Mutta kissun ikä vaikuttaa muun muassa sen terveydentilaan ja elämänvaiheeseen. Pluralistisen moninäkemyksellisen valon on loistettava kissuista.


title: Merkityt versiot -kokeilu/Testisivu 2

text: Kissu on lihansyöjä. Lihasta saa muun muassa tauriinia, joka on välttämätöntä kissulle. Sitä ei saa riittävästi kasveista eikä kalasta. Kissu pystyy käyttämään rasvaa energiakseen tehokkaammin kuin ihminen, eikä korkeakaan rasvaprosentti ole kissulle haitaksi. Kissu saa pienriistalla eläessään lähes kaiken tarvitsemansa veden ravinnostaan. Esimerkiksi hiiressä on vettä noin 70 prosenttia sen painosta. Tästä syystä esim. pelkästään kuivaruoalla ruokittu kissu saattaa juoda aivan liian vähän, mikä voi johtaa terveysongelmiin, kuten virtsakiteisiin tai ummetukseen. Erityisesti huonolaatuinen kuivaruoka voi sairastuttaa kissun. Monet kissut voivat saada maidosta vatsavaivoja: ne voivat olla laktoosi-intolerantikkoja. Jotkut kissut ovat allergisia kalalle, jotkut esimerkiksi naudanlihalle.


title: Merkityt versiot -kokeilu/Testisivu 2

text: Terve kissu osaa säädellä syömistään eikä liho ylensyönnin takia, paitsi jos se syö ajankulukseen virikkeettömässä ympäristössä tai on herkkä lihomaan steriloinnista johtuvien hormonimuutosten seurauksena. Kissua voi pitää lihavana, ellei sen kylkiluita tunne kyljestä tunnusteltaessa tai sivulta päin katsottaessa ei voi erottaa kissulle ominaista tiimalasin muotoa. Vapaasti ulkoilevan kissun turkki on kuitenkin niin paksu, että tiimalasin muotoa ei näy.


title: Merkityt versiot -kokeilu/Testisivu 2

text: Kissun ruumiinlämpö on noin 38–38,5 astetta, ja sen syke on noin 120–170. Kotikissun vartalo on suhteellisen pieni, se on korkeintaan 80 cm pitkä ja 30 cm korkea.


title: Merkityt versiot -kokeilu/Testisivu 2

text: Kissulla on notkea selkäranka ja kapea rinta ja lantio. Häntäänsä se käyttää tasapainoiluun ja kommunikointiin.


title: Merkityt versiot -kokeilu/Testisivu 2

text: Kissun tiineys- eli kantoaika on noin 59–70 vuorokautta, ja se synnyttää keskimäärin neljä pentua. Naaraan kantamisen huomaa varmimmin nisistä jo ennen vatsan pyöristymistä. Ne punoittavat ja muuttuvat kaksi viikkoa astutuksesta keitetyn riisinjyvän kokoisiksi. Tiineys voidaan todeta varmuudella ultraäänellä noin kolmannen tiineysviikon jälkeen. Röntgenkuvassa pennut näkyvät 40–50 vuorokauden jälkeen astutuksesta, jolloin luusto kovettuu. Raskaus on mahdollista keskeyttää eläinlääkärissä joko hormoneilla tai steriloinnilla eli kohdunpoistolla. Niin sanottu valeraskaus on mahdollinen, mutta harvinainen.


title: Merkityt versiot -kokeilu/Testisivu 2

text: Kissu merkitsee reviiriä hankaamalla ihmisiä ja paikkoja. Kissun suupielissä sijaitsevat hajurauhaset, joista erittyvä feromoni on kissun keino merkitä reviiri. Kissulla sijaitsee hajuelimiä myös korvien, kaulan ja niskan seutuvilla sekä polkuanturoissa. Tassuista jää hajujälki aina kun kissu raapii esimerkiksi puuta kynsiään teroittaessa. Anaalirauhasten avulla kissu jättää tuntomerkkinsä ulostaessa.


title: Nigel Moore

text: Nigel Moore (s. 11. syyskuuta 1981 Rochester, New York) on yhdysvaltalainen koripalloilija.


title: Nigel Moore

text: Heinäkuussa 2015 Moore ja Korihait purkivat keskinäisen sopimuksensa. Seuraavan kauden Moore pelasi Porvoon Tarmossa. Kesäkuussa 2016 hän siirtyi Torpan Poikiin. Moore on aktiivisesti suunnitellut elämäänsä koripalloilijanuransa jälkeen sen viimeisinä vuosina.


title: Baum

text: Baum voi tarkoittaa seuraavia asioita:


title: Eino Suhonen

text: Eino Henrik Suhonen () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa joukkueenjohtajana Valkoisen armeijan jääkärijoukoissa.


title: Eino Suhonen

text:
Suhosen vanhennat olivat työmies Pekka Suhonen ja Stiina Liisa Nygren. Hänet vihittiin avioliittoon vuonna Maria Siilinin kanssa.
Hän kävi viisi luokkaa Joensuun lyseota ja työskenteli sen jälkeen vuodesta 1912 alkaen Joensuun tullikamarin ylimääräisenä tullivartijana vuoteen 1913 saakka. Sotilaskoulutusta hän sai jääkärialiupseereille järjestetyllä upseerikurssilla Kadettikoulussa 1921 vuonna ja konekiväärikurssilla Suojeluskuntain päällystökoulussa vuonna 1925.


title: Eino Suhonen

text: Suhonen työskenteli vaakakirjurina Pielisjoen kanavien kanavakonttorissa ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 13. tammikuuta 1916. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Eino Suhonen

text: Suhonen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan aluksi koulutusaliupseeriksi 1. Jääkärirykmentin 3. jääkäripataljoonan 3. komppaniaan, josta hänet siirrettiin 20. maaliskuuta 1918 alkaen joukkueenjohtajaksi III Täydennyspataljoonan 2. komppaniaan ja edelleen pataljoonan järjestäydyttyä 7. huhtikuuta 1918 alkaen 6. Jääkärirykmentin 16. jääkäripataljoonan 2. komppaniaan. Hän osallistui sisällissodan taisteluihin Säiniöllä ja Kelkkalassa sekä Viipurissa.


title: Eino Suhonen

text: Suhonen palveli sisällissodan jälkeen 6. Jääkärirykmentistä muodostetussa Jääkäripataljoona 6:ssa, josta muodostettiin myöhemmin ensin Jääkäripataljoona 3 ja sitten Kajaanin sissipataljoona sekä lopuksi Pohjanmaan Jääkäripataljoona. Hän toimi pataljoonassa joukkueenjohtajana 1. komppaniassa. Kyseisestä joukko-osastosta hänet komennettiin vuonna 1920 Petsamon retkikuntaan. Retkikunnalta palattuaan hänet siirrettiin 15. kesäkuuta 1921 alkaen nuoremmaksi upseeriksi Karjalan kaartin rykmentin 9. komppaniaan. Hän erosi armeijasta 7. heinäkuuta 1922 ja liittyi Suojeluskuntajärjestöön, jossa hänet sijoitettiin 1. joulukuuta 1922 alkaen paikallispäälliköksi Ruskealan suojeluskuntaan, josta hänet siirrettiin 1. heinäkuuta 1923 alkaen päälliköksi Sortavalan suojeluskuntapiirin IV. alueelle. Suojeluskunnista hän erosi 15. marraskuuta 1925. Myöhemmin hän työskenteli 17. huhtikuuta 1928 alkaen Ruokovirran kanavakasöörinä ja toimi sen ohella 13. syyskuuta 1928 alkaen Maaningan suojeluskunnan harjoituspäällikkönä. Hänen kohtalonaan oli hukkua 5. joulukuuta 1935 Ruokoveteen palatessaan Maaningan suojeluskunnan taisteluharjoituksista.


title: Liettuan neuvosto

text: Liettuan neuvosto (, , ), 11. heinäkuuta 1918 jälkeen Liettuan valtioneuvosto ("Lietuvos Valstybės Taryba") oli Liettuassa toiminut neuvosto, jonka tarkoituksena oli luoda itsenäinen Liettuan tasavalta. Neuvosto perustettiin syyskuussa 1917 Vilnan konferenssissa liettualaisten toimeenpanovaltaa nauttivaksi ryhmäksi. 16. helmikuuta 1918 neuvoston jäsenet allekirjoittivat Liettuan itsenäisyysjulistuksen, jossa Liettua julistettiin itsenäiseksi, demokraattisiin periaatteisiin perustuvaksi tasavallaksi. Neuvosto onnistui luomaan itsenäisyysjulistuksen huolimatta maassa olleista saksalaisista sotilaista, jotka olivat Liettuassa vuoden 1918 syksyyn asti. Liettuan neuvosto jatkoi toimintaansa perustuslakikokoukseen asti, joka aloitti toimintansa 15. toukokuuta 1920.


title: Liettuan neuvosto

text: Viimeisen Puolan jaon jälkeen vuonna 1795 Liettuasta tuli osa Venäjän keisarikuntaa. 1800-luvun aikana sekä puolalaiset että liettualaiset yrittivät palauttaa itsenäisyytensä. Liettualaiset ja puolalaiset kapinoivat marraskuun kansannousussa vuonna 1830 ja tammikuun kansannousussa vuonna 1863, mutta ensimmäinen realistinen mahdollisuus irrottautua Venäjästä tapahtui ensimmäisen maailmansodan aikana. Vuonna 1915 Saksan keisarikunta miehitti Liettuan alueen sen hyökättyä Venäjää vastaan. Vuonna 1917 mahdollisuudet Liettuan, muiden Baltian maiden, Puolan ja Suomen itsenäistymiselle avautuivat, kun Venäjällä tapahtuivat helmikuun- ja lokakuun vallankumoukset. Liettua yritti tehdä Saksan kanssa liiton välttäen kuitenkin mahdollista suoraa liittämistä keisarikuntaan. Saksa hyväksyi ja salli Vilnan konferenssin järjestämisen toivoen, että konferenssi julistaisi Liettuan olevan irrottautunut Venäjästä ja tiivistäisi liittoa Liettuan ja Saksan kanssa. Kuitenkin konferenssi, joka pidettiin 18. - 23. syyskuuta 1917, hyväksyi päätöslauselman, jonka mukaan itsenäinen Liettua olisi perustettava ja suhteet Saksaan riippuisivat siitä tunnustaisiko Saksa itsenäisyyden. 21. syyskuuta konferenssin osanottajat valitsivat 20-jäsenisen Liettuan neuvoston toteuttamaan päätöslauselmaa. Saksalaiset viranomaiset estivät päätöslauselman julkisen julkaisemisen, mutta antoivat neuvostolle luvan jatkaa. Saksalaiset sensuroivat myös neuvoston sanomalehden, "Lietuvos aidasin" ("Liettuan kaiku") estääkseen sitä tavoittamasta laajempaa yleisöä. Vilnan konferenssi päätti myös perustuslakia säätävän kokouksen perustamisesta niin pian kuin mahdollista.


title: Liettuan neuvosto

text:
Liettuan neuvoston 20 jäsentä olivat eri ikäisiä (nuorin 25 vuotias ja vanhin 66), he edustivat eri ammatteja, yhteiskuntaluokkia ja poliittisia näkemyksiä. Jäsenistä kahdeksan oli lakimiehiä, neljä pappia, kolme agronomia, kaksi liikemiestä, yksi lääkäri, yksi kustantaja ja yksi insinööri.
Jäsenistä kahdeksan olivat kristillisdemokraatteja ja seitsemän sitoutumattomia. Kaikki paitsi yksi jäsenistä oli korkeasti koulutettuja ja kaikki olivat monikielisiä puhuen liettuan lisäksi venäjää ja useimmat myös puolaa ja saksaa. Neuvoston viimeinen elossa ollut jäsen, Aleksandras Stulginskis, kuoli syyskuussa 1969.


title: Liettuan neuvosto

text: Neuvoston ensimmäisessä kokouksessa 24. syyskuuta Antanas Smetona äänestettiin neuvoston puheenjohtajaksi. Puheenjohtaja, kaksi varapuheenjohtajaa ja kaksi sihteeriä muodostivat puhemiehistön. Varapuheenjohtajat ja sihteerit vaihtuivat moneen kertaan neuvoston toimikauden aikana, mutta Smetona säilytti puheenjohtajuutensa vuoteen 1919 asti, jolloin hänet valittiin Liettuan presidentiksi. Smetonan jälkeen puheenjohtajana jatkoi Stasys Šilingas, vaikkakaan hän ei edustanut alkuperäistä jäsenistöä. Ensimmäiset jäsenmuutokset tapahtuivat 13. heinäkuuta 1918, kun kuusi uutta jäsentä otettiin jäseniksi ja neljä erosi. Keväällä 1919 neuvoston jäsenmäärä oli lähes kaksinkertaistunut.


title: Liettuan neuvosto

text: Pian neuvoston muodostumisen jälkeen suuria muutoksia tapahtui Venäjällä. Bolševikit nousivat valtaan Lokakuun vallankumouksessa ja allekirjoittivat aselevon Saksan kanssa 2. joulukuuta 1917 sekä aloittivat rauhanneuvottelut. Saksa halusi jonkinlaisen todisteen liitosta Liettuan kanssa. Niin sanotussa Berliinin protokollassa Saksa tarjosi Liettuan itsenäisyyden tunnustamista jos Liettua hyväksyi muodostettavaksi pysyvän valtioliiton Saksan kanssa sisältäen muun muassa sotilaallista yhteistyötä, yhteisen kauppaliikenteen, yhteisen tullin ja valuutan. Neuvosto hyväksyi protokollan sillä ehdolla, että Liettua saisi päättää sisäisistä asioistaan ja ulkopolitiikastaan. Saksa ei kuitenkaan hyväksynyt ehtoa. 11. joulukuuta neuvosto antoi päätöslauselman, jossa pysyvän liiton muodostaminen Saksan kanssa hyväksyttiin pohjautuen neljään yleissopimukseen. Neuvoston jäsenistä vain viisitoista äänesti päätöslauselman puolesta, mutta kaikki 20 jäsentä allekirjoittivat sen.


title: Liettuan neuvosto

text: Saksa rikkoi lupauksensa eikä tunnustanut Liettuan itsenäisyyttä. Liettuan delegaatiota ei myöskään kutsuttu Brest-Litovskin rauhanneuvotteluihin. Tämän seurauksena liettualaiset hylkäsivät joulukuun 11. päätöslauselman. Saksalaismielisenä pidetty päätöslauselma esti Liettuaa solmimasta diplomaattisia suhteita Saksan vihollisten Iso-Britannian, Ranskan ja Yhdysvaltain kanssa. 8. tammikuuta samana päivänä kuin Yhdysvaltain presidentti Woodrow Wilson antoi neljäntoista kohdan ohjelmansa, Liettuan neuvosto ehdotti muutoksia joulukuun 11. päivänä annettuun päätöslauselmaan vaatien perustuslakia säätävän kokouksen perustamista. Saksalaiset hylkäsivät ehdotetut muutokset ja ilmoittivat neuvoston tarkoituksena olevan vain neuvoa-antavien toimien laatiminen. Saksa hajotti neuvoston, ja osa jäsenistä pakotettiin eroamaan. 16. helmikuuta neuvosto, johdossa tilapäisesti Jonas Basanavičius, päätti julistaa uuden itsenäisyysjulistuksen, jossa ei mainittaisi mitään erityistä suhteessa liittoon Saksan kanssa. Uusi itsenäisyysjulistus jätettiin perustuslakia säätävän kokouksen päätettäväksi.


title: Liettuan neuvosto

text: Saksa ei ollut tyytyväinen uuden itsenäisyysjulistuksen syntyyn ja vaati Liettuan neuvostoa palaamaan joulukuun 11. päivän päätöslauselmaan. 3. maaliskuuta Saksa ja Neuvosto-Venäjä allekirjoittivat Brest-Litovskin rauhan. Rauhassa ilmoitettiin, että Baltian maat (mukaan lukien Liettua) olivat Saksan etupiiriä ja Neuvosto-Venäjä luopui kaikista vaatimuksistaan niihin liittyen. 23. maaliskuuta Saksa tunnusti itsenäisen Liettuan, mutta tunnustus pohjautui joulukuun 11. päivän päätöslauselmaan. Kuitenkin mikään ei käytännössä muuttunut Liettuassa tai neuvoston asemassa; Saksa esti kaikenlaiset yritykset muodostaa hallitus. 4. kesäkuuta neuvosto ehdotti Urachin herttuan Wilhelmin valitsemista Liettuan kuninkaaksi. Wilhelm hyväksyi tarjouksen ja hänet äänestettiin Liettuan kuninkaaksi 13. heinäkuuta 1918. Päätös kuningaskunnasta oli erittäin kiistanalainen neuvostossa ja neljä jäsentä jättäytyi protestiksi pois äänestyksestä.


title: Liettuan neuvosto

text: Saksa ei tunnustanut Liettuan uutta kuningasta eikä kuningaskuntaa ja suhde Liettuan neuvostoon säilyi jännittyneenä. Saksa ei antanut neuvostolle mahdollisuutta antaa ehdotuksia Saksan ja Liettuan välisestä valtionrajasta, perustaa suurlähetystöä Berliiniin tai perustaa pysyvää hallinnollista järjestelmää. Tilanne muuttui, kun Saksassa tapahtui Saksan vallankumous ja Saksan hävittyä ensimmäisen maailmansodan syksyllä 1918. Saksa ei pystynyt enää sanelemaan ehtoja Liettualle. 2. marraskuuta Liettuan neuvosto hyväksyi ensimmäisen väliaikaisen perustuslain. Päätös Liettuan kuningaskunnasta ja kuninkaasta peruttiin. Hallituksen muodostaminen annettiin kolmihenkisen puheenjohtajiston muodostettavaksi, jota johti Augustinas Voldemaras. Liettuan ensimmäinen hallitus muodostettiin 11. marraskuuta 1918, samana päivänä Saksa allekirjoitti Compiègnen aselevon. Liettuan neuvosto aloitti armeijan, poliisin, kuntien ja muiden laitosten muodostamisen.


title: Liettuan neuvosto

text: Liettuan neuvosto siirtyi 2. tammikuuta 1919 Kaunasiin, koska saksalaiset joukkojen vetäydyttyä Vilnasta sitä lähestyi Puna-armeija ja muita kommunistisia joukkoja. Puna-armeijan hyökkäys Liettuaan johti Liettuan itsenäisyyssotien syttymiseen. 4. huhtikuuta toinen väliaikainen perustuslaki hyväksyttiin luoden Liettuan presidentin viran. Neuvoston puheenjohtajana Antanas Smetonasta tuli maan ensimmäinen presidentti. Saksalaiset joukot poistuivat Liettuasta heinäkuuhun 1919 mennessä. Sotien ja muun kuohunnan keskellä Liettuan perustuslakikokous pidettiin vasta vuoden 1920 keväällä. Liettuan neuvosto lakkautti toimintansa 15. toukokuuta 1920.


title: Robert Bogue

text: Robert Bogue (s. 27. elokuuta 1964 Minden, Nebraska, Yhdysvallat) on yhdysvaltalainen näyttelijä.


title: Robert Bogue

text: Bogue päätyi näyttelijäksi opiskellessaan Colorado Collegessa. Hänen luokkatoverinsa isä oli ohjaaja Sydney Pollack, joka sai Boguen kiinnostumaan näyttelemisestä ammattimielessä. Valmistumisen myötä hän muutti New Yorkiin pyrkiäkseen näyttelijäksi. Lopulta vuonna 1996 Bogue teki ensimmäisen roolinsa suoraan videolle julkaistussa elokuvassa "Vibrations".


title: Robert Bogue

text: Sittemmin Bogue on tehnyt pieniä vierasrooleja televisiosarjoissa ja elokuvarooleja. Hän on esiintynyt muun muassa Syntinen kaupunki, Sinkkuelämää, Enkelin kosketus, Hädän hetkellä ja Sopranos televisiosarjoissa. Vuosina 1999–2000 Bogue esitti Jason Crameriä sarjassa Kylmä rinki. Vuonna 2004 Bogue puolestaan teki ensimmäisen videopeliroolinsa toimiessaan Red Dead Revolver videopelin päähahmon Red Harlowin äänenä.


title: Pranas Eidukevičius

text: Pranas "Marcelka" Eidukevičius (s. 1869, Virbalis, Venäjän keisarikunta - k. 1926, Moskova, Neuvostoliitto) oli liettualainen poliitikko ja kommunisti. Eidukevičius toimi Puolan sosialistipuolueessa, Liettuan sosiaalidemokraattisessa puolueessa ja oli yksi Liettuan kommunistisen puolueen perustajista ja puolueen ensimmäinen puheenjohtaja.


title: Hevosenkenkäteoria

text: Hevosenkenkäteoria on politiikan tutkimuksen teoria, jonka mukaan oikeisto ja vasemmisto eivät ole lineaarisen janan vastakohtia, vaan niiden äärisuuntaukset lähestyvät toisiaan hevosenkengän muotoisessa kaaressa. Teoria haastaa perinteisen Oikeisto–vasemmisto-vastakkainasettelun.


title: Hevosenkenkäteoria

text: Teoria on ollut etenkin liberalismin kannattajien suosima, koska sen avulla totalitaariset äärisuuntaukset voidaan esittää yhtenä vihollisena.


title: Rock ’n’ Roll Suicide

text: Rock 'n' Roll Suicide on brittiläisen muusikon David Bowien kappale ja päätösraita vuoden 1972 albumilta "The Rise and Fall of Ziggy Stardust and the Spiders from Mars". ”Rock 'n' Roll Suicide” on tarina noususta ja tuhosta, ja viittaa monien rocktähtien elämäntarinaan. Näihin lukeutuvat Jim Morrison, Janis Joplin, Brian Jones, Peter Green ja Syd Barrett.


title: Rock ’n’ Roll Suicide

text: Vuonna 1974 kappale julkaistiin singlenä B-puolenaan ”Quicksand”, joka oli peräisin vuonna 1971 ilmestyneeltä albumilta "Hunky Dory".


title: Rock ’n’ Roll Suicide

text: ”Rock 'n' Roll Suicidea” on verrattu The Beatles -yhtyeen kappaleeseen ”A Day in the Life”, ja sitä on kuvattu ”avantgardistiseksi showlauluksi”. Bowie esitti kappaleen jokaisessa konsertissaan vuosina 1972–73 – useimmiten päätösnumerona.


title: Rock ’n’ Roll Suicide

text: Laulun ensimmäiset sanat ”Time takes a cigarette...” viittaa espanjalaisen Manuel Machadon runoon, jonka mukaan elämä on kuin savuke, jonka toiset polttavat nopeasti, ja vastaavasti toiset hitaasti nautiskellen.


title: Rock ’n’ Roll Suicide

text: Lopussa kuultavat ”Give me your hands 'cause you're wonderful!” -huudot ironisoivat rock-konserttien ”Olette mahtava yleisö!” -tyylisiä kliseitä. Bowien kykyä ironisuuteen onkin pidetty tärkeimpänä erona muihin aikakauden glam rock -artisteihin. David Bowien tuolloinen vaimo Angela Bowie on väittänyt, että näiden huutojen ottaminen mukaan lauluun oli hänen ideansa. Sanoitusta on pidetty myös rohkaisuna ihmisille, jotka ovat epävarmoja seksuaalisesta suuntautumisestaan tai pelkäävät tulla ulos kaapista. Tähän viittaa muun muassa lause ”You're not alone” ().Buckley 2005, s. 24.


title: Rock ’n’ Roll Suicide

text: Singlenä kappale julkaistiin 11. huhtikuuta 1974, noin kaksi vuotta sen jälkeen kun se oli debytoinut albumilla "The Rise and Fall of Ziggy Stardust and the Spiders from Mars". Singlejulkaisun merkiksi Mick Rock kuvasi kappaleesta edelleen julkaisemattoman promovideon. Kappale pääsi sijalle 22, ja syynä heikohkoon sijoitukseen on pidetty sitä, että suurella osalla Bowien faneista oli jo kappale "Ziggy Stardust" -albumilla muodossa.Buckley 2005, s. 250. Parhaan tunnetun sijoituksensa ”Rock 'n' Roll Suicide” sai Irlannissa, jossa se nousi sijalle 12.


title: Rock ’n’ Roll Suicide

text: Kappaleesta on tehty joitakin cover-versioita. Esittäjiin lukeutuvat Rilo Keley, El Vez ja Seu Jorge. Suomeksi kappaleen on levyttänyt nimellä ”Rock 'n' Roll itsemurha” Pate Mustajärvi. Vuonna 1988 äänitetyn laulun sanoitus oli Juice Leskisen käsialaa.


title: Rock ’n’ Roll Suicide

text:
A-puoli
B-puoli


title: Lauren Socha

text: Lauren Marie Socha (s. 9. kesäkuuta 1990) on brittiläinen näyttelijä, joka tunnetaan parhaiten Kellyn roolista sarjassa "Misfits".


title: Lauren Socha

text: Vuonna 2010 Socha oli ehdokkaana Bafta-palkinnon saajaksi naissivuosasta televisioelokuvassa "The Unloved". Seuraavana vuonna hän voitti kyseisen palkinnon roolistaan "Misfitsissä".


title: Mamadou Diallo (malilainen jalkapalloilija)

text: Mamadou Diallo (s. 17. huhtikuuta 1982 Bamako, Mali) on malilainen jalkapalloilija. Hyökkääjänä pelaava Diallo edustaa Ranskan Ligue 2:ssa Le Havre.


text: Diallo aloitti uransa Centre Salif Keitassa kaudella 2000. Hän siirtyi sittemmin 2003 Algerian pääsarjaan USM Algerin riveihin. Hän saavutti menestystä voittamalla Algerian cupin. Myös Afrikan Mestarien liigassa Diallo menestyi joukkueen mukana, kun joukkue selvisi lohkovaiheeseen, jossa se jäi lopulta oman lohkonsa kolmanneksi. Diallo voitti myös Mestarien liigan maalikuninkuuden kymmenellä osumalla.


text: Joulukuussa 2004 Diallo siirtyi Ranskan pääsarjaan Nantesin riveihin. Hän onnistui avauskaudellaan tekemään neljä maalia pelaamassaan yhdeksässätoista ottelussa. Toisella kaudellaan Diallo onnistui maalinteossa kymmennesti, mutta toisella kaudellaan vain neljästi.


text: Kauden päätyttyä Diallo siirtyi kesällä 2007 Qatarin pääsarjaan Qatar SC:n joukkueeseen.


text: Diallo edusti Malin alle 17-vuotiaiden maajoukkuetta vuoden 1999 alle 17-vuotiaiden MM-kisoissa.


text: Sittemmin Diallo on edustanut Malin A-maajoukkuetta vuodesta 2001 lähtien. Hänet valittiin ensimmäisiin arvokisoihinsa vuoden 2004 kesäolympialaisiin. Diallo on edustanut Malia myös kaksissa Afrikan-mestaruuskisoissa vuosina 2008 ja 2010.


title: Merkityt versiot -kokeilu

text: Tämä sivu on suomenkielisessä Wikipediassa keväällä 2011 kohteena olleen -tekniikan testaussivujen ohjaussivu, joka sisältää seuraavat alasivut:


title: Provokaatio

text: Provokaatio on tahallista toimintaa, jonka tavoitteena on kohteen negatiivinen reaktio, kuten paheksunta, ärsyyntyminen, loukkaantuminen tai suuttuminen. Kohteena voi olla periaatteessa mikä tahansa elollinen olento, joka kykenee osoittamaan tunteensa toimintaa kohtaan, käytännössä usein jokin kehittynyt eläin kuten ihminen tai usein jokin ihmisryhmä. Kun osapuolet eivät tunne toistensa sosiaalisia normeja, tai tekijä ei ota niitä huomioon, voi kyseessä olla myös tahaton provokaatio. Myös taide voi toimia provosoivana.


Batman: The Brave and the Bold – The Videogame on vuoden 2010 syyskuussa julkaistu beat ’em up, joka perustuu DC Comicsin sarjakuvasankariin Batmaniin ja samannimiseen televisiosarjaan "". Peli julkaistiin Wiille ja Nintendo DS:lle.


title: Batman: The Brave and the Bold – The Videogame

text: Peli toimii sivustakuvattuna tappelupelinä, jonka visuaalinen kuva perustuu animaatiosarjan tyyliin. Jokaisella tasolla pelaajan ohjaama Batman saa apuunsa yhden sankareista, kuten Muovimies, Robin ja Vihreä Nuoli, jonka kanssa pelaajan on kukistettava kentän viholliset.


text: Wiillä pelaaja voi pelata kaksinpelinä, jossa molemmat saavat valita haluamansa sankarin. Yksin pelissä tekoäly ohjaa toista hahmoa. Lisäksi pelaaja voi käyttää ”Jump-In Heroe” -toimintoa, joka mahdollistaa voimakkaan hyökkäyksen, jossa apuun säntää kolmas sankari.


title: Eero Manninen

text: Eero Manninen (27. heinäkuuta 1914 Voikoski – 1999 Helsinki) oli suomalainen veistonopettaja ja siluettitaiteilija, joka kesäisin leikkasi Helsingin Linnanmäen huvipuistossa kävijöiden siluetteja lähes neljä vuosikymmentä, vuosina 1955–1992. Siluettien määrä lasketaan sadoissa tuhansissa.


title: Eero Manninen

text: Manninen oli usein mukana myös ulkomailla järjestetyissä Helsinki-aiheisissa näyttelyissä, joissa hän leikkasi siluetteja näyttelyvieraista.


title: Eero Manninen

text: Eero Manninen toimi veistonopettajana ensin Helsingin Kaisaniemen kansakoulussa ja sitten Maunulan koulussa.


title: Eero Manninen

text: Mannisen työtä Linnanmäen siluetinleikkaajana jatkoi lähes kaksi vuosikymmentä, vuodesta 1988 vuoteen 2007 saakka, hänen tyttärensä Sirkka Lekman, aluksi sijaisena mutta isänsä sairastuttua vuodesta 1992 lähtien vakituisena. Hän oli avustanut isäänsä Linnanmäellä jo 11-vuotiaasta alkaen liimaamalla valmiit siluetit valkoiselle paperille ja perimällä maksun.


title: Vilho Suvirinne

text: Armas Toivo Vilho Suvirinne ent. Söderberg (käytti Saksassa peitenimeä Wilhelm Söderberg), () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen sisällissotaan muun muassa komppanianpäällikkönä Valkoisen armeijan erillisjoukoissa.


title: Vilho Suvirinne

text: Suvirinteen vanhennat olivat kapteeni Klas Harald William Söderberg ja Aina Ines Emilia Bähr. Hänet vihittiin avioliittoon vuonna 1934 Lyyli Ester Astalan kanssa, josta hän erosi vuonna 1950. Hän kirjoitti ylioppilaaksi Helsingin suomalaisesta normaalilyseosta vuonna 1908 ja liittyi Eteläsuomalaiseen osakuntaan. Opintojaan hän jatkoi vuosina 1909–1915, opiskellen metsänhoitoa Helsingin yliopiston filosofisen tiedekunnan maanviljelys-taloudellisella osastolla.


title: Vilho Suvirinne

text: Ennen jääkärikoulutukseen hakeutumistaan Suvirinne kuului Voimaliittoon ja oli syksyllä vuonna 1914 Eteläsuomalaisen osakunnan edustajana aktivistiylioppilaiden ensimmäisissä neuvottelukokouksissa. Lopulta hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915 ja sijoitettiin 2. komppaniaan. Myöhemmin hänet siirrettiin Jääkäripataljoona 27:n tultua perustetuksi sen 2. komppaniaan. Hänet komennettiin huhtikuussa vuonna 1915 etappi- ja värväystehtäviin Ruotsiin ja Suomeen, jolta komennukselta hän palasi pataljoonaan kesäkuussa vuonna 1915. Toistamiseen hänet komennettiin etappi- ja värväystehtäviin Ruotsiin ja Suomeen 6. syyskuuta 1915. Tällä komennuksella hän toimi yhdessä jääkäri Oiva Willamon kanssa Seittenkarin-Haaparannan etappiasemilla. Heidän tehtävänään oli huolehtia jääkärialokkaiden vastaanotosta ja ohjaten heidän matkaansa Saksaan. Ruotsin puolelta Suvirinne siirtyi Suomeen jääteitse meren jäädyttyä ja toimi Suomessa joulukuun alkupäiviin asti etupäässä värväten uusia jääkärialokkaita Kemijokilaaksossa. Hän kuljetti joulukuun puolivälissä vuonna 1915 yhdessä maisteri Hällforssin kanssa Helsingistä entisestä Graftonin-aikaisesta Voimaliiton varastosta noin 40 mauserpistoolia Kemin etapin aseistukseksi. Lisäksi hän järjesteli vuoden vaihteessa jääkärialokasten rajanylimenoa Kemistä Haaparantaan ja Muurolan ja Tervolan pitäjistä Tornionjoen yli.


title: Vilho Suvirinne

text: Hän palasi vuoden 1916 vaihteessa Tukholmaan, missä sai kapteeni Heldtiltä määräyksen lähteä yhdessä jääkäri Sulo-Weikko Pekkolan kera Göteborgiin, jossa heidän tehtävänsä oli värvätä Amerikkaan matkaavasta höyrylaivasta Suomalais-siirtolaisia Jääkäripataljoonaan Saksaan. Heidän epäonnekseen laiva oli jo kerinnyt lähteä Göteborgista, jossa he saivat lisäohjeen seurata laivaa rautateitse Bergeniin Norjaan, jossa laiva seuraavan kerran pysähtyisi. Bergeniin saavuttuaan heitä kohtasi kauhistuttava näky, sillä koko kaupunki oli tulessa. Eikä näin ollen heidän tavoittelemansa laiva koskaan saapunut satamaan ja heidän saamansa tehtävä jäi toteutumatta ja he palasivat takaisin Tukholmaan saamaan lisäohjeita. Hän lähti tammikuun lopulla vuonna 1916 yhdessä jääkäri Pekkolan kanssa tiedustelemaan venäläisten Jäämereltä johtavia etappi- ja kuljetusteitä sekä samalla tekemään alkuvalmisteluja saksalaisten ja itävaltalaisten sotavankien kuljettamiseksi Kannanlahdesta Pohjois-Suomen kautta Ruotsiin. He toivat tältä matkallaan Skandinavian maista ostamansa toistakymmentä eri mallista pistoolia ja pari karbiinia pohjoisten etappien aseistukseksi. Hän tiedusteli yhdessä Pekkolan kanssa Kannanlahden venäläisen etapin ja järjesti sinne asiamiehet, jonka jälkeen he järjestivät Paatsjokivartta seuraavan kuljetustien Norjan rajalle saakka ja Reisivuonosta ja Näätämöstä tulevan vähemmän käytetyn kuljetustien. Hän jatkoi täältä matkaansa Kirkkoniemeen, Vesisaareen ja Vuoreijaan sekä sieltä ilman Pekkolaa yksin Hammerfestiin, mistä hän siirtyi Narvikin kautta takaisin Ruotsiin. Myöhemmin hän siirtyi takaisin värväys- ja etappitehtäviin Tornionjokilaaksoon.


title: Vilho Suvirinne

text: Suvirinne kuului nelimiehiseen komennuskuntaan, joka kesäkuun 6. päivän vastaisena yönä vuonna 1916 järjesti niin sanotun Kilpisjärven pamauksen, jossa he räjäyttivät ja polttivat venäläisten ampuma- ja sotatarvikevarastot. Myöhemmin hän toimi kesällä 1916 jälleen Saksan meri- ja yleisesikunnan määräämissä erikoistehtävissä Ruotsissa ja Suomessa, josta hän palasi elo-syyskuun vaihteessa Ruotsiin ja edelleen Berliiniin, missä hän osallistui useille Saksan meriesikunnan järjestämille erikoiskursseille. Pataljoonassa hänet sijoitettiin hänen poissa ollessaan sen täydennysjoukkoon 17. maaliskuuta 1916, josta hänet palautettiin takaisin 27. Jääkäripataljoonan 2. komppaniaan 26. syyskuuta 1917, josta hänet siirrettiin samaisen vuoden lopulla pataljoonan ratsuosastoon.


title: Vilho Suvirinne

text: Suvirinne jätti vuoden 1917 loppupuolella Jääkäripataljoonan komentajalle esityksen, joka oli osoitettu Saksan korkeimmalle sotilasjohdolle. Esityksessä hän ehdotti, että Suomen pohjoisten etappiteiden toiminnan varmistamiseksi tulisi Tornion pohjoispuolisten etappiteiden varsilla olevat venäläisten sotatarvikevarastot takavarikoida tulevan sisällissodan Valkoisen armeijan tarpeiksi. Hänen esityksensä tultua hyväksytyksi, hänet määrättiin 28. joulukuuta 1917 alkaen Saksan yleisesikunnan poliittisen osaston määräyksestä Pohjois-Suomeen lähtevän komennuskunnan johtajaksi, jonka tehtävänä oli toteuttaa hänen esityksensä mukaiset toimet.


title: Vilho Suvirinne

text: Suvirinne saapui takaisin Suomeen Vaasaan 6. helmikuuta 1918, jossa hän muodosti Rovaniemellä noin 30-miehisen joukon, jonka johdossa hän lähti Kemiyhtiöltä saaduilla hevosilla Kittilään ja edelleen Muonioon, jossa hän takavarikoi sikäläisen varastorakennuksen. Muoniosta hän jatkoi joukkoineen Kilpisjärvelle, missä hän niin ikään takavarikoi venäläisten päävarastot ja järjesti tavaroiden kuljetukset etelään. Tehtävän suoritettuaan hän palasi Ouluun, missä hänet liitettiin jääkäriyliluutnantti Kurt Walleniuksen johtamaan Kuusamon retkikuntaan. Retkikunnalla hänet määrättiin päälliköksi Kuolajärven pataljoonan 2. komppaniaan. Hän osallistui sisällissodan taisteluihin Soukelossa.


title: Vilho Suvirinne

text: Suvirinne toimi sisällissodan jälkeen saksalaisten upseerien oppaana heidän tutkiessa mahdollisuuksia sotilaallisen toimintaan Kuusamon-Paanajärven ja Ivalon seuduilla. Hänet määrättiin 29. marraskuuta 1918 alkaen päälliköksi Lapin II rajavartiopataljoonan 7. komppaniaan. Lisäksi hän toimi tilapäisesti Lapin rajavartioryhmän adjutanttina. Hän erosi armeijasta 26. kesäkuuta 1920, jonka jälkeen hän toimi pienviljelijänä Inarissa. Tästä hänen pienviljelijä ajastaan ja hänen epäonnistuneesta sikatila kokeilustaan Lapissa on kirjoittanut hänen jääkäritoverinsa E.N. Manninen kirjan "Erämaan armoilla". Myöhemmin hän toimi Yleisesikunnanvirkailijana vuosina 1928–1930 ja Sota-arkistossa vuosina 1934–1937. Hänet on haudattu Helsingin Hietaniemeen.


title: Édith Piafin tuotanto

text:
Édith Piafin tuotanto koostuu sadoista lauluista, joista vanhimmat ovat vuodelta 1935, viimeiset vuodelta 1963. Édith Piaf ei julkaissut uransa aikana yhtään albumia, mutta hänen kuolemansa jälkeen julkaistiin kokoelma-albumeita. Internetin musiikkikaupoissa on saatavilla yli 80 Édith Piafin albumia.
Hän esiintyi myös elokuvissa.


title: Édith Piafin tuotanto

text: Kokooma-albumeita


title: Édith Piafin tuotanto

text: Internetin musiikkikaupoissa on saatavilla yli 80 Édith Piafin albumia.


title: Édith Piafin tuotanto

text: Piafin elämästä kertova elokuva "Pariisin varpunen – Edith Piaf" ("La Vie En Rose") sai maailman ensi-iltansa 8. helmikuuta 2007. Suomen ensi-ilta oli 30. maaliskuuta 2007. Elokuvan on ohjannut Olivier Dahan, ja Piafin roolissa nähdään Marion Cotillard, josta Cotillard voitti parhaan naisnäyttelijän Oscar-palkinnon 2008.


title: Alphen aan den Rijnin ostoskeskusammuskelu

text: Alphen aan den Rijnin kunnan ostoskeskusammuskelu tapahtui Alankomaissa 9. huhtikuuta 2011. Seitsemän ihmistä kuoli asemiehen ampumiin luoteihin Ridderhofin ostoskeskuksessa. 24-vuotias Tristan van der Vlis surmasi kuusi ihmistä pienoiskiväärillä ja lopuksi itsensä ilmeisesti käsiaseella. Lisäksi ammuskelussa loukkaantui 17 ihmistä.


text: Van der Vlis saapui Ridderhof-ostoskeskuksen parkkipaikalle aseistautuneena itselataavalla Smith & Wesson M&P15-22 -pienoiskiväärillä sekä kahdella käsiaseella. Lisäksi hän oli pukeutunut luotiliiviin. Hän alkoi ammuskella jo parkkipaikalla ja eteni ostoskeskukseen. Van der Vlis ampui kuusi ihmistä kuoliaaksi ja haavoitti useita muita, ennen kuin surmasi itsensä. Hän ampui kaikkiaan yli 100 laukausta. Hyökkäys kesti yhteensä noin 25 minuuttia. Useat ostoksilla olleet ihmiset hätääntyivät ennen evakuoinnin alkamista. Myöhemmin samana päivänä yksi loukkaantuneista menehtyi, ja uhriluku nousi seitsemään.


text: Ammuskelija jätti autoonsa lapun, jossa kerrottiin, että kolmeen muuhun kauppakeskukseen samassa kaupungissa on asetettu pommi. Kyseiset kauppakeskukset evakuoitiin välittömästi. Räjähteitä ei kuitenkaan kyseisistä kauppakeskuksista löytynyt.


text: Ammuskelussa loukkaantui kaksi lasta, tosin vain lievästi. Sunnuntaina 10. huhtikuuta sairaalassa oli edelleen 12 ihmistä. Sairaalassa olleet kaksi lasta olivat molemmat tyttöjä – toinen 10-vuotias ja toinen 6-vuotias.


text: Ammuskelussa menehtyi kolme miestä, joiden iät olivat 80, 49 ja 42 vuotta. Myös naisia menehtyi kolme, ja he olivat 91-, 68- ja 45-vuotiaita.


text: Ampuja oli 24-vuotias Tristan van der Vlis, joka asui vanhempiensa kanssa kerrostalossa Alphen aan den Rijnissä. Hän oli asunut Alphenissa lapsesta asti. Poliisin antamien tietojen mukaan hän kuului ampumaseuraan ja omisti kolme tuliasetta. Vuonna 2003 häntä epäiltiin aselakien rikkomisesta, mutta häntä ei tuomittu. Miehellä on ollut myös psykologisia ongelmia: vuonna 2006 hän vietti 10 päivää suljetussa laitoksessa itsemurhayrityksen jälkeen. Naapurit kuvailivat ampujaa kohteliaaksi ja mukavaksi.


text: Ampuja jätti jälkeensä äidille osoitetun jäähyväiskirjeen, jossa hän kertoi itsemurha-ajatuksistaan. Kirjeessä hän ei kuitenkaan kertonut siitä, että aikoisi vahingoittaa muita ihmisiä.


text: Ampujan jättämän viestin lisäksi löydettiin toinen viesti sekä tiedostoja hänen tietokoneeltaan.


text: Oikeusministeri Ivo Opstelten sanoi, että hän oli "järkyttynyt" ja kutsui tapahtumaa "suureksi Alphen aan den Rijniä sekä koko Alankomaita koskettavaksi tragediaksi". Alphen aan den Rijnin kaupunginjohtaja Bas Eenhoorn osoitti myötätuntoaan uhrien perheille. Hollannin kirkot muistivat uhreja jumalanpalveluksin. Tapahtumapaikalle vietiin kukkia.


text: Useita tuhansia ihmisiä osallistui muistotilaisuuteen ostoskeskuksen luona 10. huhtikuuta. Myös pääministeri Mark Rutte ja Alphen aan den Rijnin kaupunginjohtaja Bas Eenhoorn osallistuivat tilaisuuteen.


text: Pian ammuskelun jälkeen poliisi pidätti 17-vuotiaan pojan, joka oli uhannut toteuttaa toisen joukkomurhan. Rotterdamista kotoisin oleva poika lähetti Twitteriin seuraavan viestin:


text: Myöhemmin poika poisti viestin ja väitti sen olleen vitsi. Pojan tekemän uhkauksen jälkeen neljä muuta ihmistä on pidätetty Twitteriin tehdyistä samanlaisista uhkauksista epäiltyinä.


title: Nothin’ Matters and What If It Did

text: Nothin' Matters and What If It Did on yhdysvaltalaisen laulaja-lauluntekijä John "Cougar" Mellencampin viides, vuonna 1980 julkaistu studioalbumi.


title: Nothin’ Matters and What If It Did

text: Levyn on tuottanut Stever Cropper. Euroopassa levy-yhtiö on Yhdistyneessä kuningaskunnassa toimiva Riva Records. Taustayhtiö on Mercury Records.


title: Nothin’ Matters and What If It Did

text: Levykannen kuvassa John Cougarin kanssa esiintyvä nainen on Edith Massey.


title: Nothin’ Matters and What If It Did

text: Musiikkikasetteja on valmistettu Hollannissa.B-puoli


title: Check It Out

text: Check It Out on turkulaisen Nite Time Jumpers -yhtyeen esikoisalbumi vuodelta 1990. Se on ilmestynyt Ensio Music -yhtiön Selecta-levymerkillä CD-levynä luettelotunnuksella SECD-034. Tätä ennen yhtyeeltä oli ilmestynyt EP-levy "It's Right Time for".


title: Check It Out

text: Kansikuvan on suunnitellut Esa Haltia ja valokuvan on ottanut Antti Viitala. CD-levyjä on valmistanut Dandisc Digip -yhtiö Tanskassa.


title: Check It Out

text: Levyn englanninkielisen esittelytekstin on tehnyt toukokuussa 1990 Jarmo "Willi" Wallenius. Siinä hän valottaa ensin lyhyesti Turun vilkasta musiikkielämää ja sitten swing-kauden jälkeistä jump blues -musiikkityyliä, joka termi otettiin käyttöön Yhdysvalloissa 1930-luvun lopulla. Jumpin pioneereista Wallenius mainitsee Louis Jordanin ja tämän Tympany Five -yhtyeen. Jordanin ohjelmistosta levyllä on humoristinen "Reet, Petite and Gone".


title: Check It Out

text: Nite Time Jumpersin innoittajina Wallenius mainitsee Suomessa 1980-luvulla vierailleet Roomful of Bluesin ja Chevalier Brothersin. Hän toteaa, että Nite Time Jumpersin musiikissa voidaan kuulla jump bluesin ohella vaikutteita myös jazzista, soulista ja rock and rollista.


title: Check It Out

text: Wallenius esittelee joitain albumin kappaleista. Esimerkiksi avauskappale "A Man Needs His Lovin'" on Earl Kingin New Orleans -tyylinen rhythm and blues -kappale. Anson Funderburg and the Rockets oli myös levyttänyt sen Texas-bluesina kolme vuotta aikaisemmin ennen tätä taltiontia. "Okie Dokie Stomp" on instrumentaali, jonka on tehnyt tunnetuksi Clarence Gatemouth Brown neljäkymmentä vuotta aikaisemmin. "T-Bone Shuffle" taas on hienostuneen sähkökitarabluesin pioneeri T-Bone Walkerin ohjelmistosta. "One Scotch, One Bourbon, One Beer" puolestaan on pianisti Amos Milburnin eloisa rhythm and blues -kappale, ja se on myös Nite Time Jumpersin live-esiintymisten suosikkeja. Kappale onkin levytetty kertaotolla Riverside Studion harjoitushuoneessa. Yhtyeen tunnuskappale "Nite Time Jump" on omaa tekoa kuten myös jump blues "Evil Woman".Levyetiketissä kappaleen numero 9 nimi on muodossa "Keep a Knockin".


title: Pariisi–Roubaix 2011

text: Pariisi–Roubaix 2011 oli järjestyksessään 109. maantiepyöräilyn Pariisi–Roubaix-kilpailu. Se käytiin 258 kilometrin reitillä Compiègnesta Roubaix'hin 10. huhtikuuta 2011. Reitti sisälsi 27 mukulakivijaksoa yhteispituudeltaan 51,5 kilometriä.


title: Pariisi–Roubaix 2011

text: Johan Van Summeren voitti kilpailun karattuaan neljän miehen kärkiryhmästä 15 kilometriä ennen maalia. Fabian Cancellara nousi loppukilometreillä toiseksi ja alkuperäiseen kärkiryhmään kuulunut Maarten Tjallingii oli kolmas.


title: Pariisi–Roubaix 2011

text:
Lähde: paris.thover.com
Kilpailussa olivat mukana seuraavat 25 joukkuetta:


title: Taxell

text: Taxell on seuraavien henkilöiden sukunimi:


title: Suomi–Kuuba-seura

text: Suomi–Kuuba-seura on suomalainen Kuuban ystävyysseura, joka perustettiin vuonna 1963. Seura pyrkii edistämään ystävyyttä suomalaisten ja kuubalaisten kesken sekä lisäämään yhteistyötä maiden välillä.


title: Suomi–Kuuba-seura

text: Seura on julkaissut neljästi vuodessä ilmestyvää jäsenlehteä Cuba Si vuodesta 1976 alkaen. Seura on myös julkaissut kirjoja.


title: Suomi–Kuuba-seura

text: Seuralla on noin 1 000 jäsentä. Parhaimmillaan järjestöön kuului 1970-luvulla noin 4 000 jäsentä.


title: Vietnam-seura

text: Vietnam-seura on suomalainen poliittisesti sitoutumaton Vietnamin ystävyysseura. Järjestö perustettiin vuonna 1971 nimellä Suomi–Vietnam-seura. Seuran juuret ovat Vietnamin sodan vastaisessa solidaarisuusliikkeessä. Nykyään toiminta on vähemmän poliittista..


title: Vietnam-seura

text: Vietnam-seura on julkaissut useita Vietnamia ja sen kulttuuria käsitteleviä teoksia. Seuran olennaisena toimintamuotona on nykyään kehitysyhteistyö.


title: Vietnam-seura

text: Seuran edeltäjä oli Suomen Rauhanpuolustajien aloitteesta perustettu "Vietnamin Ystävyyden Komitea" (1966). Komitea järjesti mielenosoituksia ja avustuskeräyksia.


title: American Tragedy

text: American Tragedy on Hollywood Undeadin toinen albumi, joka sisältää 14 kappaletta "Swan Songsin" tapaan. "American Tragedy" on ensimmäinen albumi, jossa on mukana bändin uusi laulaja Danny. Singleinä julkaistiin kappaleet: "Been to Hell", "Comin’ in Hot", "Hear Me Now" ja "Coming Back Down". Näistä single "Hear Me Now" poikkeaa muista, koska kyseinen kappale ei sisällä yhtään kirosanaa. Albumilta ihmettelyä herätti kappale "Bullet", koska kappale ei ole lainkaan Hollywood Undeadin tyylinen. Se on iloisen kuuloinen itsemurhakappale. Myös kappale "Lights Out" on aiheuttanut pahennusta, koska sen on uskottu olevan vanhaa laulajaa Deucea vastaan oleva loukkaava kappale. Sanoitukset ovat: ”"Can you feel it now? We’re calling you out! Who the fuck are you now?"”Deluxe Edition


title: American Tragedy

text: iTunes bonus track


title: Les Paul’s New Sound Vol. 2

text: Les Paul's New Sound Vol. 2 on ko. yhdysvaltalaisen kitaristin ja laulaja Mary Fordin studioalbumi vuodelta 1956. Levyetiketissä nimi on muodossa "The New Sound" Volume II ja tekijöinä siis Les Paul with Mary Ford. Levyn nimi viittaa Les Paulin kehittämään sähkökitarasoundiin sekä soitto- ja studiotekniikkaan. Levyllä myös Mary Ford soittaa kitaraa laulamisen ohessa.


title: Les Paul’s New Sound Vol. 2

text: Tämä monofoninen LP-levy on ilmestynyt vuonna 1956 ja uudelleenjulkaistu LP on vuodelta 1985. Jälkimmäistä on valmistanut ja jaellut ranskalainen yritys Pathé Marconi S.A. Osallisena on myös EMI.


title: Les Paul’s New Sound Vol. 2

text: Levyllä olevat kappaleet ovat vanhoja suosikki-iskelmiä. Niiden lisäksi Les Paul itse on säveltänyt ja sanoittanut gospel-aiheisen kappaleen "Don'cha Hear Them Bells".


title: Les Paul’s New Sound Vol. 2

text: Levykannen kääntöpuolella mainostetaan pariskunnan muita Capitol-albumeita "Les and Mary" (No. 577), "Bye Bye Blues!" (No. 356) ja "The Hit Makers!" (No. 416).


title: Les Paul’s New Sound Vol. 2

text: A-puoli


title: Les Paul’s New Sound Vol. 2

text: B-puoli


title: Les Paul’s New Sound Vol. 2

text: Kappaleet "Chicken Reel", "Carioca", "I'm Forever Blowing Bubbles" ja "La Rosita" ovat instrumentaaliesityksiä. "Chicken Reel" on tullut suomalaisille radionkuuntelijoille tutuksi jonkin ohjelmasarjan tunnussävelenä.


title: IMovie

text: iMovie on Applen julkaisema tavallisille kotikäyttäjille suunniteltu videonmuokkausohjelma. Ensimmäisen versio ohjelmasta julkaistiin Max OS 8:lle vuonna 1999. Versiosta 3 lähtien iMovie on ollut osa iLife-ohjelmapakettia.


title: Shahid

text: Shahid ( , monikko: ) on arabiankielinen sana, joka merkitsee "todistajaa". Se on islamiin kuuluva uskonnollinen termi ja tarkoittaa kirjaimellisen merkityksensä rinnalla yleensä marttyyriä. Se on islamilainen kunnioittava nimitys, jota käytetään niistä, jotka ovat uhranneet elämänsä uskonnollisten käskyjen noudattamiselle tai kuolleet puolustaessaan maataan tai suojellessaan perhettään.


title: Wired (Jeff Beckin albumi)

text: Wired on Jeff Beckin jazz-rock-pitoinen studioalbumi vuodelta 1976. Julkaisupäivämäärä oli 4. kesäkuuta. Levy on CBS, Inc:n julkaisu ja levy-yhtiö on Epic Records.


title: Wired (Jeff Beckin albumi)

text: Levy on instrumentaalilevy. Beck on jättänyt sävellystyön suurimmaksi osaksi Narada Michael Waldenin huoleksi. Walden myös soittaa levyllä muutamalla raidalla. Lainakappaleeksi on otettu Charles Mingusin "Goodbye Pork Pie Hat". Mingus sävelsi sen Lester Youngin muistolle.


title: Wired (Jeff Beckin albumi)

text: Tuottajana on toiminut George Martin, kuten myös Beckin edellisellä Blow by Blow -albumilla. Tuotantoassistentti on Chris Bond. Kyseessä on Equator-tuotanto.


title: Wired (Jeff Beckin albumi)

text: Albumi on äänitetty Lontoossa Air- ja Trident-studioilla sekä Kalifornian Hollywoodissa Cherokee-studioilla. Miksaus on tehty Coloradon Nederlandissa Caribou-studioilla sekä Hollywoodissa Sound Labs -studioilla.


title: Wired (Jeff Beckin albumi)

text: Äänittäjinä ovat toimineet Pete Henderson, Dennis McKay, John Mills ja John Arrias. Miksauksen ovat tehneet Geoff Emerick ja John Mills apunaan Mark Guercio.


title: Wired (Jeff Beckin albumi)

text: Levykannen suunnittelijat ovat Edwin Lee ja John Berg sekä takakannen osalta Robert Biro. Etukannen valokuvan on ottanut Lock Huey ja takakannen kuvasarjan kitaraa soittavasta Beckistä Edwin Lee.


title: Wired (Jeff Beckin albumi)

text: Levy on julkaistu uudelleen CD-muodossa sarjassa 5xCD Original Album Classics. Julkaisija on Sony BMG Music Entertainment, vuosi 2008 ja luettelotunnus Epic 88697302772. Ko. sarjassa Beckin albumit on julkaistu remasteroimattomina ja alkuperäisillä kansikuvilla.


title: Wired (Jeff Beckin albumi)

text: A-puoli


title: Wired (Jeff Beckin albumi)

text: B-puoliJan Hammer esiintyy albumilla Nemperor Recordsin suosiollisella luvalla.


title: Wired (Jeff Beckin albumi)

text: 1. "Led Boots" (Max Middleton) – 4:03 Equator Music (ASCAP)2. "Come Dancing" (Narada Michael Walden) – 5:55 Gratitude Sky Music, Inc. (BMI)3. "Goodbye Pork Pie Hat" (Charlie Mingus) – 5:31 Jazz Workshop, Inc. (BMI)4. "Head for Backstage Pass" (Wilbur Bascomb / Andi Clark) – 2:43 Equator Music (ASCAP)5. "Blue Wind" (Jan Hammer) – 5:54 Country & Eastern Music (ASCAP)6. "Sophie" (Narada Michael Walden) – 6:31 Gratitude Sky Music, Inc. (BMI)7. "Play with Me" (Narada Michael Walden) – 4:10 Gratitude Sky Music, Inc. (BMI)8. "Love Is Green" (Narada Michael Walden) – 2:30 Gratitude Sky Music, Inc. (BMI)


title: Nguyễn Văn Thiệu

text: Nguyễn Văn Thiệu (5. huhtikuuta 1923 – 29. syyskuuta 2001) oli Etelä-Vietnamin presidentti ja sotilasdiktaattori Vietnamin sodan aikana.


title: Nguyễn Văn Thiệu

text: Văn Thiệu oli alkujaan kenraali Etelä-Vietnamin armeijassa, ja oli mukana sotilasvallankaappauksessa, jolla presidentti Ngô Đình Diệm syöstiin vallasta vuonna 1963. Văn Thiệu kohotettiin sotilasjuntan johtoon vuonna 1965. Myöhemmin hän valitutti itsensä presidentiksi vilpillisillä vaaleilla. Văn Thiệu johti Etelä-Vietnamia aina katkeraan loppuun saakka vastustaen Yhdysvaltain vetäytymistä sodasta. Hän erosi muutamaa päivää ennen Saigonin kukistumista vuonna 1975 ja eli lopun ikänsä maanpaossa Yhdysvalloissa.


title: Tang

text: Tang voi tarkoittaa seuraavia:


title: Mamadou Diallo

text: Mamadou Diallo on seuraavien henkilöiden nimi:


title: Haram (islam)

text: Haram () (usein haraam tai harām) on arabiankielinen sana, jonka merkitys on "kielletty". Islamissa sillä tarkoitetaan kaikkea, minkä uskonto kieltää. Sen vastakohta on "halal".


title: Haram (islam)

text: Termiä haram voidaan käyttää seuraavissa yhteyksissä:


title: Haram (islam)

text: Haramiin on aikojen kuluessa kertynyt perinteestä poikkeavia merkityksiä. Arabiaa puhuvissa maissa sanan "haram" käyttö voi tarkoittaa "mikä vahinko" tai "harmillista".


title: Luc Nilis

text: Luc Gilbert Cyrille Nilis (s. 25. toukokuuta 1967 Hasselt, Belgia) on belgialainen entinen jalkapalloilija.


title: Luc Nilis

text: Nilis oli pelipaikaltaan hyökkääjä. Hänet tunnettiin maalintekijänä ja vahvana pääpelaajana.


title: Luc Nilis

text: Nilis edusti Alankomaiden Eredivisiessä PSV:tä vuosina 1994–2000. Hän voitti seuran riveissä Alankomaiden-mestaruuden vuosina 1997 ja 2000 sekä Alankomaiden cupin vuonna 1996. Nilis voitti Eredivisien maalikuninkuuden vuosina 1996 ja 1997 tehtyään molemmilla kausilla 21 maalia. Hänet valittiin pelaajayhdistyksen äänestyksessä sarjan vuoden pelaajaksi vuonna 1995.


title: Luc Nilis

text: Nilis edusti Belgian 1. divisioonassa Anderlechtiä vuosina 1986–1994. Hän voitti seuran riveissä Belgian-mestaruuden vuosina 1987, 1991, 1993 ja 1994 sekä Belgian cupin vuosina 1988, 1989 ja 1994.


title: Luc Nilis

text: Nilis edusti Belgian 2. divisioonassa Winterslagia vuosina 1984–1986. Vuonna 2000 hän edusti Englannin Valioliigassa Aston Villaa.


title: Luc Nilis

text: Nilis pelasi Belgian maajoukkueessa vuosina 1988–2000 56 ottelua ja teki niissä 10 maalia. Hän edusti Belgiaa MM-kilpailuissa vuosina 1994 ja 1998 sekä Belgiassa ja Alankomaissa järjestetyissä EM-kilpailuissa vuonna 2000.


title: Luc Nilis

text: Peliuransa jälkeen Nilis on työskennellyt valmentajana. Nykyisin hän toimii PSV:n organisaatiossa hyökkääjien valmentajana.


title: Luc Nilis

text: Nilisin poika Arne on myös jalkapalloilija. Hän pelaa PSV:n organisaatiossa.


title: Duarte Tammilehto

text: Duarte Cartaxo-Tammilehto (s. 15. helmikuuta 1990 Cascais, Portugali) on suomalainen jalkapalloilija. Hän edustaa Ykkösessä pelaavaa FC Honkaa.


title: Duarte Tammilehto

text: Tammilehto edusti juniorina Pajamäen Pallo-Veikkoja, FC Jokereita, AC Allianssia ja Helsingin Jalkapalloklubia. Miesten tasolla hän on edustanut aiemmin HJK:n reservijoukkuetta Klubi 04:ä, jossa hän toimi kapteenina Ykkösen kaudella 2010. Tammilehto pelasi kausina 2011–2012 FC Hongan joukkueessa 48 Veikkausliiga-ottelua ja teki niissä yhden maalin. Lokakuussa 2012 Tammilehto purki sopimuksensa Hongan kanssa, ja kaudeksi 2013 hän siirtyi Turun Palloseuraan. Hän ehti pelata TPS:ssä vain neljä Veikkausliiga-ottelua ennen kuin hänen kautensa päättyi toukokuussa polven eturistisiteen repeämiseen.Tammikuussa 2014 Tammilehto siirtyi IFK Mariehamnin riveihin.


title: Howard Overman

text: Howard Overman on brittiläinen televisiokäsikirjoittaja. Hänen luomiaan sarjoja ovat nuorten tieteissarja "Misfits" (2009), poliisisarja "Vexed" (2010), Douglas Adamsin romaaniin perustuva minisarja "Dirk Gently" (2010–2012), kreikkalaiseen mytologiaan pohjautuva fantasiasarja "Atlantis" (2013) ja kauhu-komediasarja "Crazyhead" (2016). Overman on myös käsikirjoittanut jaksoja sarjoihin, kuten "Hotel Babylon", "Ryhmä Pullman", "Kelmien kerho" ja "Merlin".


title: Howard Overman

text: Hänen luomansa E4-kanavan televisiosarja "Misfits" sai useita televisioalan palkintoehdokkuuksia ja voitti muun muassa parhaan draamasarjan Bafta-palkinnon vuonna 2011.